Presiden Indonesia Umum Pengunjung MotoGP Mandalika Tidak Perlu Buat Ujian PCR-Antigen

Indonesia semakin terasa ‘bahang’ dengan acara perlumbaan MotoGP Mandalika yang bakal berlangsung kira-kira sepuluh hari lagi. Pelbagai inisiatif dibuat bagi memastikan acara perlumbaan bertaraf antarabangsa dari 18 hingga 20 Mac itu dapat berlangsung dengan penuh jayanya.

Terbaharu, Kompas.com menyatakan bahawa kerajaan telah memutuskan untuk tidak lagi menggunakan ujian PCR atau ujian antigen sebagai keperluan kepada penonton yang akan menuju ke litar Mandalika.

Menurut Menteri Penyelaras Hal Ehwal Ekonomi, Airlangga Hartarto, menyatakan arahan tersebut dikeluarkan sendiri oleh Presiden Indonesia, Joko Widodo (Jokowi). Bagaimanapun, setiap penonton yang hadir perlu menerima dos kedua sebagai dos penuh vaksinasi.

“Penonton MotoGP Mandalika yang sudah divaksin dua kali tidak perlu diuji, baik PCR mahupun antigen lagi. Presiden mengarahkan jika dos kedua sudah mencapai 70%, maka tidak perlu jalani ujian PCR atau ujian antigen,” kata Airlangga pada sidang media PPKM semalam.

A post shared by MGPA Official #TheMandalikaGP (@themandalikagp)

Tambah beliau lagi, Pihaknya menetapkan kapasiti penonton MotoGP Mandalika kepada 60,000 orang sahaja dan tiket sudah habis dijual terutama pada hari ketiga perlumbaan.

Pada minggu lalu, pihak kerajaan Indonesia dilaporkan bakal mewajibkan semua penjawat awam untuk membeli tiket perlumbaan itu bagi memastikan sasaran penjualan tercapai.

Difahamkan sambutan masyarakat terhadap perlumbaan itu amat tinggi, namun beberapa situasi menyebabkan penjualan tiket perlahan. Antaranya, kebimbangan orang ramai mengenai situasi COVID-19 kerana para pengunjung perlu mengeluarkan belanja lebih bagi melakukan ujian COVID-19 sebelum dibenarkan masuk ke dalam litar.

Sebelum ini berlaku satu isu di Litar Mandalika apabila ada YouTuber ‘mengusik’ motosikal milik salah seorang pelumba. Baca lebih lanjut melalui pautan di bawah.

Tular Insiden ‘Gatal Tangan’ Usik Motosikal, Ini Respon Ducati Kepada Netizen Indonesia

Setelah Petronas Dan SIC Tarik Diri, SRT Kini Dikenali Sebagai ‘RNF MotoGP Racing’


Presiden Korea Selatan Didesak Letak Jawatan Kerana Banyak Minta Nasihat Daripada Rakan

Berpuluh ribu penduduk Korea Selatan telah berkumpul di Seoul pada Sabtu lepas bagi mendesak Presiden Park Geun-hye melepaskan jawatan beliau disebabkan skandal yang baru saja terbongkar dan melibatkan rakan baik Presiden Park, iaitu Choi Soon-Sil.

Choi telah ditahan atas tuduhan penipuan, pecah amanah dan campur tangan beliau dalam hal ehwal rasmi dalam urusan negara dan keputusan dasar, meskipun beliau tidak memegang apa-apa jawatan rasmi dalam kerajaan.

Krisis ini menyebabkan hilangnya kepercayaan rakyat terhadap kepimpinan Presiden Park. Malahan rating penarafan kelulusan beliau telah menjunam kepada hanya 5 peratus, satu rekod yang rendah bagi kedudukan seorang presiden.

Menurut pihak polis, seramai lebih daripada 40,000 orang telah berkumpul dalam rali menyalakan lilin oleh para penunjuk perasaan.  Jumlah ini adalah 2 kali ganda lebih ramai  daripada jumlah penunjuk perasaan yang berkumpul pada seminggu sebelum ini.

Namun begitu menurut laporan pihak penganjur pula, seramai 200,000 orang telah hadir dan menyertai tunjuk perasaan tersebut selepas mahkamah di Seoul membatalkan arahan polis yang melarang perarakan tunjuk perasaan di pusat bandar tersebut.

Tunjuk perasaan kali ini merupakan yang terbesar di negara ini selepas perhimpunan bantahan import daging lembu dari USA yang dilakukan oleh rakyat negara ini pada tahun 2008.

Meski pun presiden Park telah cuba memohon simpati daripada rakyat negara ini dalam satu siaran televisyen, namun nampaknya beliau tidak dapat memujuk dan meredakan amarah para penunjuk perasaan.

“Ucapan presiden buat saya rasa lebih marah dengan beliau yang asik memberikan alasan yang tak munasabah. Saya mahu dia letak jawatan”, ujar said Park Mee-Hee, 44, yang telah menyertai tunjuk perasaan tersebut bersama anak gadisnya.

Sekitar 20,000 anggota polis telah ditempatkan di kawasan perhimpunan yang berjalan secara aman. Sepanduk dengan berbagai kata-kata mendesak agar presiden berundur telah dibawa oleh para penunjuk perasaan.

Kebanyakan yang hadir terdiri daripada pelajar sekolah dan universiti, serta pasangan yang membawa bayi dan anak-anak kecil mereka.

Sambil mengenggam tangan ke atas, para penunjuk perasaan menjerit “Letak jawatan Park Geun-Hye” dan “Kurung presiden”.

Choi Soon-Sil, 60, ditahan secara rasmi pada Khamis lepas atas tuduhan penyelewengan dan penyalahgunaan kuasa. Namun kemarahan rakyat lebih tertumpu kepada campurtangan beliau di dalam pentadbiran kerajaan.

Mendiang bapa Choi merupakan mentor dan ketua agama bayangan bagi Presiden Park. Namun bagi media Korea Selatan, Choi tak ubah seperti Rasputin yang memberikan nasihat dan pengaruh tidak sihat kepada presiden dalam membuat keputusan.

Antara yang dipertikaikan oleh kebanyakan penunjuk perasaan adalah siapakah presiden sebenar negara mereka serta kemarahan mereka dengan campurtangan melampau Choi di dalam pentadbiran kerajaan.

Presiden Park juga telah memecat ramai penasihat peribadi beliau disebabkan krisi ini. Malahan salah seorang penasihat beliau iaitu Jeong Ho-seong telah ditahan pada khamis lepas atas tuduhan membocorkan maklumat sulit kerajaan.

Untuk rekod, sehingga kini tiada presiden Korea Selatan yang gagal menghabiskan tempoh perkhidmatan mereka selama 5 tahun. Bantahan terhadap Presiden Park juga telah merebak ke daerah lain di Korea Selatan, termasuk di Busan yang mempunyai ramai pengikut Presiden Park.

Meskipun menerima desakan daripada berbagai pihak termasuk daripada parti pembangkang agar Presiden Park meletak jawatan, sehingga kini tiada tanda-tanda beliau akan memenuhi desakan tersebut.


Presiden Sri Lanka Lari Ke Maldives Tinggalkan Rakyat Dan Negaranya Yang Sudah Muflis

Presiden Sri Lanka Gotabaya Rajapaksa dilaporkan terbang keluar dari negaranya pada hari ini dengan pesawat tentera.

Gotabaya Rajapaksa berikrar pada hujung minggu untuk berundur hari ini dan membuka jalan kepada “peralihan kuasa secara aman”.

Dia mengisytiharkan dia bersedia untuk berundur selepas melarikan diri dari istana presiden di Colombo sejurus sebelum puluhan ribu penunjuk perasaan menyerbu istana terbabit.

Sebagai presiden, Rajapaksa telah menikmati pelbagai kekebalan. Dia dipercayai mahu ke luar negara sebelum meletak jawatan bagi mengelak kemungkinan ditahan.

Menurut AFP, Rajapaksa melarikan diri bersama isteri dan pengawal peribadinya dengan menaiki pesawat tentera Antonov-32.

Pesawat itu berlepas dari lapangan terbang antarabangsa utama menuju ke Maldives, kata sumber imigresen.

“Pasport mereka dicop dan mereka menaiki pesawat tentera udara khas,” kata seorang pegawai imigresen yang terlibat dalam proses itu kepada AFP.

Sebelum ini, pemimpin berusia 73 tahun yang pernah dikenali sebagai “The Terminator” itu mengalami kesukaran untuk keluar dari negaranya selama lebih 24 jam.

Dia berselisih dengan pegawai imigresen di lapangan terbang di mana Rajapaksa dilaporkan mahu terbang ke Dubai, Emiriah Arab Bersatu. Menurut sumber, pegawai imigresen enggan ke bilik VIP untuk mengecop pasport Rajapaksa.

Sementara itu, Rajapaksa menegaskan beliau tidak akan melalui kemudahan awam kerana bimbang reaksi marah daripada pengguna lapangan terbang lain.

Presiden dan isterinya akhirnya tinggal di pangkalan tentera berhampiran lapangan terbang antarabangsa utama Sri Lanka selepas terlepas empat penerbangan yang mungkin membawa mereka ke Emiriah Arab Bersatu.

Selepas gagal di lapangan terbang, Rajapaksa dilaporkan turut cuba melarikan diri melalui laut.

Sri Lanka muflis, penunjuk perasaan terkejut jumpa banyak wang di Istana Presiden. Rujuk pautan di bawah untuk membaca.

Sri Lanka Muflis, Penunjuk Perasaan Terkejut Jumpa Banyak Wang Di Istana Presiden

Krisis Ekonomi Di Sri Lanka: Diesel Habis, Elektrik Kena Catu Dan Darurat Dikuatkuasakan

60% CEO Jangka Akan Berlaku Krisis Ekonomi Tahun Hadapan, Ini Apa Yang Anda Perlu Tahu


Presiden Tanzania Tuduh Ada Unsur ‘Sabotaj’ Terhadapnya Selepas Betik Dan Kambing Positif COVID-19

Presiden Tanzania, John Magufuli, mempersoalkan jumlah kes Covid-19 di negaranya, dan meminta para penyelidikan untuk menyiasat jika wujud unsur sabotaj dari pihak luar.

Negara Afrika timur itu melaporkan 480 kes dan 16 kematian akibat COVID-19. Malah dia telah dikritik oleh pihak pembangkang kerana dilihat menyembunyikan jumlah sebenar dan tidak memandang serius wabak ini.

Walaubagaimanapun, Magufuli menjawab dengan menyatakan bahawa mereka yang dijangkiti tidak semestinya sakit dan dia juga menyatakan keraguannya dengan sumber makmal, lapor Straits Times.

“Peralatan atau kakitangan mungkin terganggu dan kadang-kadang, sabotaj boleh berlaku,” kata Presiden Tanzania tersebut.

Magufuli turut menyatakan bahawa dia secara diam-diam telah memeriksa sejumlah jenis binatang, buah-buahan dan minyak kenderaan. Hasil dari pemeriksaannya, terdapat tanda wabak COVID-19 telah menular kepada buah betik, kambing, di mana Magufuli menyebutnya sebagai satu “permainan kotor”.

“Maksudnya, ada kemungkinan kesalahan atau reagen [bahan kimia] yang diimport memiliki masalah. Mungkin juga, pegawai teknikal cuai,” tuduhnya seperti yang dilaporkan Monitor.

Magufuli kemudian memerintahkan Menteri Perlembagaan dan Undang-Undang, Mwigulu Nchemba, yang baru saja dilantik olehnya untuk melakukan siasatan.

“Pergi dan siasat jika ada kemungkinan kejahatan di makmal nasional, dan bertindak segera,” kata Magufuli.

Nchemba sebelum ini menggantikan Augustine Mahiga, salah satu daripada tiga anggota parlimen yang meninggal dunia. Tidak ada penjelasan mengenai punca kematian. Namun, salah satu dari mereka dilaporkan meninggal akibat dijangkiti wabak COVID-19 pada April lalu.

Tanzania adalah antara negara yang tidak mengambil berat mengenai isu wabak ini, dengan Magufuli adalah antara pemimpin dunia yang memandang rendah dengan kesan yang dibawa oleh wabak ini.

Sekolah, universiti, pasar, pengangkutan bas, dan kedai masih dibuka. Magufuli turut meminta orang ramai untuk terus bekerja walaupun keadaan di luar agak meragukan.

Dia juga pernah mengkritik pemimpin Muslim yang menutup masjid di Dar Es Salaam sebagai langkah pencegahan terhadap wabak tersebut.

Untuk bacaan lanjut mengenai situasi COVID-19, klik pautan di bawah.

Di Tengah Situasi COVID-19, Pihak Berkuasa Malaysia Tahan Ratusan Pelarian Dan Pekerja Migran

Padah Berhenti Darurat Terlalu Awal, Hokkaido Diserang Gelombang Kedua COVID-19

Puluhan Mayat Mangsa COVID-19 Di New York Ditemukan Terbiar Di Dalam Lori


Presiden Turki Seru Boikot Produk Perancis, Tetapi Isteri Sendiri ‘Kantoi’ Guna Beg Jenama Hermes

Isteri presiden Turki, Emine Erdogan, mendapat perhatian selepas gambarnya memperagakan beg jenama Hermes tular setelah suaminya, Recep Tayyip Erdogan, meminta orang ramai memboikot jenama Perancis.

Beberapa hari lalu, Emine telah dikritik oleh beberapa orang di Turki kerana memperagakan beg jenama Hermes.

Salah satu kritikan itu datang dari pemimpin Parti Republik Turki Kemal Kılıcdaroglu yang meminta Presiden Erdogan atau isteri presiden, Emine Erdogan untuk membakar beg jenama Hermes miliknya.

“Emine sendiri mempunyai beg (Hermes). Dia harus membakarnya di taman istana presiden dan berkata ‘Saya protes’,” katanya seperti dipetik dari media Turki, duvarenglish.

Bagi beberapa media pro-kerajaan, mereka mendakwa bahawa beg Hermes kepunyaan Emine tidak asli atau palsu.

Dalam satu laporan yang dikeluarkan oleh Hande Firat, salah seorang kolumnis dari media Hurriyet pada 30 Oktober 2020, Hande menyatakan bahawa beg yang dipakai oleh Emine adalah jenama Hermes versi klon.

Dalam tulisannya, Hande mendedahkan bahawa ketika dalam perjalanan, Emine lebih suka memilih untuk memakai beg dari jenama tidak terkenal, Emine juga didakwa lebih suka memakai beg jenama tempatan.

“Dia tidak membeli beg dengan harga tinggi. Dia membeli yang tiruan atau palsu, bukan barang asli,” tulis Firat dalam kolumnya.

Hande juga menulis bahawa sumbernya mengatakan bahawa saat ini Emine sangat prihatin terhadap masalah alam sekitr. Emine yang juga peneraju dalam projek zero-waste seboleh-bolehnya mahu menggunakan produk mesra alam, termasuk dalam hal beg.

Tulisan Hande di media pro-Turki telah diperbincangkan oleh para netizen. Seorang netizen yang dikenali sebagai peguam kemanusiaan Turki bernama Kerem Altiparmak mempersoalkan dakwaan Hande.

Dia menulis, beg Hermes milik Emine ini pernah menjadi perhatian pada tahun 2019. Bahkan seorang wartawan Turki pernah mengkritik gaya Emine yang suka memperagakan barangan berjenama ketika Turki dilanda krisis ekonomi.

“Pada waktu itu tidak ada yang menyatakan bahawa beg itu palsu. Ketika boikot produk Perancis bermula, Hande Firat mula mendakwa bahawa beg itu palsu,” tulis Kerem.

Malah, selain Hermes, Emine juga beberapa kali dilihat memakai produk jenama Perancis yang lain seperti Chanel. Emine dilihat membawa beg Chanel ketika menemani suaminya dalam lawatan ke Hungary dan China.

Terdahulu, polis Turki membuka kertas siasatan selepas masjid memasang lagu Bella Cioa dan bukannya azan. Klik pautan di bawah untuk membaca.

Polis Turki Buka Kertas Siasatan Selepas Masjid Pasang Lagu ‘Bella Cioa’ Dan Bukannya Azan

Hero Piala Dunia Turki, Hakan Sukur Jadi Pemandu Uber Gara-Gara Salah Pilih Lawan Politik

Bagaimana Anda Boleh Nikmati ‘Istanbul Tour’ Secara Percuma Dengan Turkish Airlines


Presiden Turkmenistan Mahu ‘Pintu Ke Neraka’ Ditutup, Tagih Bantuan Pakar

Presiden Turkmenistan Gurbanguly Berdymuhamedov telah mengarahkan pakar untuk mencari jalan bagi memadam kawah gas berapi yang kelihatan seperti neraka di padang pasir Karakum yang terbakar sejak 50 tahun yang lalu. Lubang besar yang terletak berhampiran perkampungan Darvaza, kira-kira 270 km dari ibu kota Turkmen, Ashgabat, secara rasmi dipanggil ‘The Radiance of Karakum’, tetapi penduduk tempatan merujuknya sebagai ‘The Door to Hell’.

Lubang selebar 60 meter itu adalah buatan manusia, terbentuk akibat keruntuhan tanah semasa aktiviti penerokaan gas pada tahun 1971. Difahamkan bahawa lubang itu sengaja dibakar kerana bimbang gas beracun boleh mengancam manusia dan hidupan liar di kawasan itu. Namun apa yang tidak dijangka adalah kawah itu masih terus memuntahkan api sehingga ke hari ini sehingga ia mencetuskan fenomena yang menakutkan bagi pakar.

Kesukaran untuk merungkai misteri kemunculan kawah berapi itu pula ditambah dengan sejarah Turkmenistan yang pernah menjadi sebahagian daripada Kesatuan Soviet yang diketahui umum suka menyimpan rahsia. Bagaimanapun, kawah ini telah menjadi salah satu mercu tanda negara Asia Tengah itu dan menjadi tarikan pelancong antarabangsa. Namun, pelancongan bukanlah sektor utama di negara ini dan tidak begitu berkembang pesat. Menurut rekod, negara itu hanya dikunjungi 10,000 tetamu asing setiap tahun. Dan ini mungkin menjadi alasan utama kenapa Presiden Turkmenistan mahu kawah itu dipadam.

Selain itu, dalam satu pertemuan dalam talian, beliau menyatakan bahawa kawah tersebut telah menyebabkan negara itu kehilangan sumber semula jadi yang berharga, yang boleh dijual di luar negara dan wang itu digunakan untuk meningkatkan kesejahteraan rakyat Turkmen. Selain itu, gas yang terbakar itu juga berbahaya kepada kumpulan masyarakat dan alam sekitar.

Berdymuhamedov telah memberitahu timbalan perdana menteri yang bertanggungjawab dalam industri minyak dan gas untuk mengadakan perbincangan dengan saintis, termasuk pakar asing, bagi mencari jalan untuk mengawal api di kawah tersebut. Namun tidak pasti adakah ia termasuk dengan rancangan mahu menutup kawah tersebut kerana presiden sebelum ini pernah merancang untuk melakukan hal yang sama, tetapi ideanya tidak menjadi kenyataan.

Pengalaman aku melihat sendiri ‘gateway to hell’, api yang tak pernah padam. Untuk bacaan lanjut, klik pautan di bawah.

Pengalaman Aku Melihat Sendiri ‘Gateway To Hell’, Api Yang Tak Pernah Padam

Kenangan Masa Kecil Bawa Lelaki Ini ‘Travel By Land’ 6 Bulan Dari Malaysia Ke Eropah

Pengarah Filem Ternama Puji Roh, Dakwa Ia Salah Satu Karya ‘Amazing’ Baginya


Presiden Ukraine Dikritik Jadi Model Majalah Vogue, Dianggap Tak Serius Hadapi Perang

Wajah Presiden Ukraine Volodymyr Zelensky dan isterinya Olena Zelenska bakal menghiasi muka depan majalah Vogue, di mana pasangan itu berkongsi hampir dua dekad perkahwinan mereka dan kehidupan mereka yang terpisah oleh anak-anak kerana pencerobohan Rusia ke atas Ukraine yang telah meragut beribu nyawa.

Kedua-dua mereka ditemuramah oleh Vogue di Kyiv, dalam satu temu bual secara tertutup. Vogue juga telah menyiarkan imej Zelenska sebagai bintang muka depan digital terbarunya, memanggilnya sebagai “potret keberanian”, di mana Wanita Pertama Ukraine itu duduk di dalam pejabat presiden dan berpakaian kasual dengan seluar hitam dan berbaju putih. Dia juga telah bergambar bersama tentera dan beberapa bangkai pesawat dalam imej lain yang dikeluarkan oleh Vogue.

“Ketika perang di Ukraine memasuki fasa baharu yang kritikal, Wanita Pertama negara itu, Olena Zelenska, telah menjadi pemain utama – seorang diplomat barisan hadapan dan wajah yang menggambarkan emosi negaranya,” kata Vogue dalam Instagramnya.

Bercakap kepada majalah itu, Cik Zelenska berkata dia bertemu suaminya di sekolah menengah di kampung halaman mereka Kryvyi Rih di tenggara Ukraine. Mereka mula berkenalan semasa di universiti dan membentuk kumpulan satira.

Bagaimanapun, sejak dimuat naik, wajah pemimpin nombor satu Ukraine itu mendapat reaksi pelbagai daripada pengguna maya. Ada yang suka, manakala sebahagian lagi mengkritik mereka kerana bergambar sewaktu negara di landa perang.

“Dalam satu perjalanan, anda sama ada menembak lawan atau ditembak…oleh Vogue,” komen seorang pengguna Twitter. “Keutamaan. Saya pasti lelaki menghargai usaha Zelensky untuk menghentikan perang. Majalah Vogue pasti akan membantu, Slava Ukraini,” kata pengguna Twitter dalam ciapannya.

‘Yahudi tidak boleh berdiam diri’ – Presiden Ukraine ajak orang Yahudi bangun lawan Rusia. Rujuk pautan di bawah untuk membaca.

‘Yahudi Tidak Boleh Berdiam Diri’ – Presiden Ukraine Ajak Orang Yahudi Bangun Lawan Rusia

Perang Rusia Dan Ukraine, Apa Sebenarnya Yang Dimahukan Vladimir Putin?

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?


Adik Dengan Baju Plastik Messi Ini Akan Bertemu Idolanya

Bulan lepas, seorang jurugambar merakam gambar seorang budak lelaki memakai jersi Lionel Messi diperbuat daripada plastik dan ianya menjadi perhatian dunia termasuk Messi sendiri.

Budak lelaki itu, yang kemudiannya berjaya ditemui bernama Murtaza Ahmadi, dari Jaghori, Afganistan berusia 5 tahun. Murtaza berkemungkinan berpeluang berjumpa dengan idolanya itu.

Agensi Bola Sepak Afghanistan mengesahkan di blog mereka bahawa satu pertemuaan antara Messi dan Murtaza akan dirancang. Bagaimanapun tiada tarikh atau maklumat lanjut bila dan di mana pertemuan itu akan berlaku.

Cerita di sebalik jersi plastik ini adalah bapa Murtaza, Arif Ahmadi tidak mampu untuk membeli Murtaza sehelai jersi sebenar untuk anaknya itu. Jadi abang Murtaza membuat satu baju jersi Messi diperbuat dari beg plastik untuk Murtaza. “Kadangkala apabila Murtaza bangun di tengah malam, dia menangis untuk berjumpa dengan Messi,” terang bapanya.

Menurut CNN, Murtaza mula dikenali di kampungnya seperti seorang selebrti. Namun, keinginannya untuk bertemu dengan Messi masih belum tercapai. Diharap pertemuan Murtaza dan Messi tercapai satu hari nanti. Mana tahu Murtaza dapat menjadi seorang bintang bola Afghanistan di masa hadapan apabila beliau mendapat tips dari Lionel Messi nanti?


Samsung Tidak Akan Memperlahankan Smartphone Hanya Disebabkan Bateri

Kecoh baru-baru ini apabila Apple mengesahkan Apple iPhone 7 dan sebelumnya sengaja diperlahankan prestasinya untuk menjamin ketahanan bateri. Langkah yang dibuat ini ternyata tidak membuatkan pengguna gembira apatah lagi pengguna yang baru beberapa bulan mendapatkan iPhone mereka.

Keadaan menjadi lebih panas setelah Samsung selaku pencabar terdekat Apple pada hari ini mengesahkan smartphone keluaran mereka tidak akan menjadi perlahan berikutan bateri sepertimana Apple.

Selain Samsung, jenama-jenama besar yang lain seperti HTC, LG dan Motorola turut mengesahkan smartphone keluaran mereka sememangnya tidak direka untuk beraksi dengan perlahan hanya disebabkan bateri. Perkara ini sekaligus membuatkan orang ramai lebih skeptik dengan usaha Apple.

Buat anda yang menggunakan iPhone 6,6s dan 7 yang mahu menukar bateri untuk mengembalikan kepada prestasi asal, Apple turut menawarkan diskaun sehingga 64% sebagai tanda maaf kerana memperlahankan iPhone anda.


Prestasi Makin Menurun, Netizen Minta Safawi Rasid Jauhi ‘Cinggey’

Semalam tular di media sosial apabila pemilik kelab bola sepak Johor Darul Ta’zim mendedahkan hubungan cinta pemainnya, Safawi Rasid menjadi punca kepada penurunan prestasi pemain itu kebelakangan ini.

Menurut pendedahan tersebut, Safawi dikatakan tidak berjaya mempamerkan aksi cemerlang seperti kebiasaan kerana tertekan dengan kisah cintanya bersama pelakon, Syifa Melvin.

A post shared by  SAFAWI RASID (@safawirasid29) on Jan 6, 2020 at 6:20am PST

Bagaimanapun perkara tersebut terus dinafikan Syifa melalui satu kiriman di media sosial yang kemudiannya dipadamkan.

“Tak pernah paksa kahwin, tak pernah mintak satu sen duit Safawi!! Demi Allah , Allah Maha Adil,” kata pelakon itu laman story Instagramnya.

Tidak mahu perkara tersebut terus berlanjutan, Safawi kemudiannya membuat kiriman di Instagram untuk memohon maaf terhadap prestasinya ketika ini.

Bagaimanapun, apa yang mencuri tumpuan bukanlah penafian dari Syifa dan permohonan maaf daripada Safawi- tetapi komen-komen netizen yang ditinggalkan dalam kiriman di Instagram milik Safawi itu.

Menariknya, ramai pula peminat yang memberi kata-kata semangat buat Safawi dan pada masa sama meminta agar dia jauh menjauhi ‘Cinggey’.

Bagi anda yang tidak mengetahui apakah itu cinggey, ia adalah bahasa pasar yang merujuk kepada teman wanita dan digunakan dalam filem Rock Oo arahan Mamat Khalid sebelum ini.

Ia digunakan oleh watak Jijoe lakonan Khir Rahman yang berpesan kepada Slash lakonan Pekin Ibrahim tentang tiga perkara yang boleh menjatuhkan negara.

“Ada tiga perkara yang boleh menjatuhkan sesebuah negara, satu rasuah, kedua tidak menepati masa dan ketiga cinggey”. kata Jijoe kepada Slash.

Menyamakan situasi yang dihadapi Safawi ketika ini seperti apa yang dilalui Slash dalam meneruskan karier masing-masing, netizen berpusu-pusu meminta agar pemain kebangsaan itu menjauhi cinggey dan kembali fokus kepada bola sepak.

Bagaimanapun, ada juga kalangan netizen yang memberikan kata-kata semangat buat Safawi agar dia kembali berada di prestasi terbaiknya seperti sebelum-sebelum ini.

Untuk rekod, Safawi Rasid adalah merupakan pemenang Anugerah Pemain Paling Bernilai di Anugerah Bola Sepak Kebangsaan 2019 dan merupakan salah seorang pemain regular untuk pasukan kebangsaan Malaysia.

Malah dia juga turut menerima kata-kata semangat daripada rakan sepasukannya Liridon Krasniqi dan Dominic Tan serta personaliti Raf Yaakob di kiriman permohonan maaf atas prestasi tidak menentunya ketika ini.

Apa-apa sekalipun, kami berharap agar Safawi dapat kembali ke prestasi terbaik beliau dan kembali menjadi ayam tambatan JDT serta pasukan kebangsaan Malaysia. Dan tidak lupa juga, sentiasa ingat pesan Jijoe kepada Slash sebelum ini.

Tahukah anda, Liridon Krasniqi yang kini beraksi bersama JDT kini sudah pun mendapat kewarganegaraan Malaysia dan bakal beraksi bersama pasukan kebangsaan kita. Klik pautan di bawah untuk membaca.

Kejayaan Liridon Peroleh Status Kewarnegaraan Cetus Perdebatan Dalam Kalangan Netizen

Orang Ramai Kritik Iklan Jersi Pasukan Bolasepak Dari Malaysia Kerana Tidak Menghormati Wanita


Prestasi Pemain Badminton Negara Teruk Kerana BAM Ramai Orang Melayu, Kata Bekas Pemain

Seorang jurulatih warganegara Malaysia dan bekas pemain negara, Bong Guang Yik yang kini dilaporkan berpangkalan di China telah mengeluarkan kenyataan perkauman dengan menyatakan bahawa prestasi merudum yang ditonjolkan pemain badminton negara disebabkan pengurusan yang diuruskan oleh orang melayu.

Sudah pasti peminat di negara ini sedar bahawa prestasi pemain badminton negara pada permulaan tahun ini tidak begitu membanggakan. Ia dapat dilihat pada kejohanan Terbuka Malaysia 2023 yang berlangsung pada Januari tahun ini dimana tiada seorang wakil Malaysia yang berjaya mara ke pentas akhir.

Menerusi kenyataan tersebut yang dimuat naik di laman TikTok, beliau berkata bahawa punca segala kekacauan prestasi yang terjadi kepada pemain negara adalah berpunca daripada pengurusan Persatuan Badminton Malaysia (BAM) yang dipenuhi oleh orang melayu.

Full video with translate pic.twitter.com/FiLdIOGZy3

— Ah Boy Badminton (@AhboyBadminton) February 10, 2023

Layanan tidak adil daripada BAM kepada para pemain, terlalu memberi fokus kepada Dato’ Lee Chong Wei dan meletakkan semua sumber kepada pemain nombor 1 negara serta tidak menumpukan pembanggunan pemain muda adalah antara sebab mengapa pemain negara kini kurang menonjol dari segi prestasi dan kurang berkemampuan untuk bersaing dengan pemain dari negara lain.

Namun komen yang menjadi perhatian pengguna maya adalah bila mana beliau menyentuh soal bangsa, di mana beliau berkata bahawa pengurusan BAM yang dipegang oleh orang Melayu yang solat 5 waktu menjadi punca kepada segala permasalahan ini.

“Bagi orang Melayu jadi management. Eh mereka sembahyang dah 5 kali sehari, mana ada niat nak uruskan BAM. Lemah pengurusan ini. Sistem yang lemah menyebabkan pemain Malaysia semua merosot.”

“Jangan bagi orang Melayu, jadi tukarlah kepada orang Cina. Cuba tengok, ada kemajuan. Sebab orang Melayu bagi saya, semua malas dan tahu makan je. Sebab satu hari sembahyang 5 kali. Dia mana ada niat nak uruskan BAM dengan baik”, ujar beliau.

Komen berbaur perkauman yang dikeluarkan oleh beliau ini telah tular di laman Twitter apabila seorang individu dengan nama Ah Boy telah bertindak memuat naik video tersebut dan mengecam tindakan beliau yang menyalahkan kaum yang menjadi punca mengapa prestasi pemain negara merudum.

Selain itu, kebanyakan netizen yang menonton video tersebut turut mengecam tindakan Bong kerana telah memainkan isu perkauman.

Bekas pemain badminton? Tak terkenal pon hahahaha. Lagi nak sembang. Dia yg nub nak salahkan org lain. LCW ok je ber Coach kan Misbun. Mind set lemah

— Don Madani (@Yanendei) February 11, 2023

Tan boon heong pernah kata jangan layan sangat dia ni.

— munier (@munierrrrr) February 11, 2023

thanks bro…kata² u sgt betol…jgn biarkn org mcm ni merosakn keharmonian negara kita yg pelbagai agama dan bngsa 🙏

— GroveCoin Lover🌳_🇲🇾 (@itunini86) February 12, 2023

Konfirm ada personal beef. Pastu kena ketepikn then put blame on others. Like ahhboy said, kalau pandai sgt bagus sgt, balik msia manage la..tgk bagus ke tidak.


Prestasi Samsung Galaxy S10+ Gagal Tandingi Apple iPhone XS Max

Sudah menjadi tradisi dimana telefon pintar Apple dan Samsung dibandingkan. Melalui pelancaran Samsung Galaxy S10+ baru-baru ini, model ini berjaya mendapat pelbagai riaksi dikalangan peminat Android dan iOS. Penawaran teknologi yang memukau turut dibandingkan bersama Apple iPhone XS Max yang jauh lebih mahal.

Walaubagaimanapun, mengulas mengenai prestasi, Samsung Galaxy S10+ dengan processor Exynos 9820 nampaknya masih gagal untuk menandingi Apple iPhone XS Max yang sudah beberapa bulan di pasaran. Kenyataan ini dibuktikan melalui ujian benchmark daripada aplikasi Antutu 3D dan Geekbench 4.

Berdasarkan ujian, dapat dilihat Apple iPhone XS Max mempunyai kelebihan dari segi single-core dan multi-score dengan markah 4834 dan 11,430. Dari segi markah keseluruhan pula Samsung Galaxy S10+ berjaya memperoleh markah yang sedikit tinggi dengan markah 323,943.

Pada kami markah ini yang ditunjukkan ini tidak memberi sebarang kesan yang besar sebaliknya minat pengguna kepada sesuatu model atau sistem operasi lebih menjadi keutamaan. Kedua-dua model ini masih lagi menjadi pilihan yang terbaik buat pengguna Android dan iOS yang mahukan prestasi terbaik di dalam sebuah telefon pintar.


Prestige Sports Lancar Promosi ‘2nd Pair’ RM1 Untuk Produk Teva Dan Asics

Sekiranya anda sedang mencari kasut atau sandal untuk kegunaan bersukan atau aktiviti lasak anda, ini masa terbaik untuk mendapatkan sandal dan kasut daripada jenama Teva dan Asics.

Prestige Sports telah melancarkan promosi kasut RM1 untuk setiap pembelian kasut kedua. Tawaran ini bermula hari ini dan tamat 30 September 2020.

Mega clearance for Running, Trail and Indoor shoes is here. Get Asics or Teva for as low as RM1! Don’t miss this exclusive offer only at ECURVE (Ground Floor). 30 July – 30 Sept 2020 11am – 8pm. *T&C Apply

A post shared by  prestigesports (@myprestigesports) on Jul 27, 2020 at 8:07am PDT

Tawaran ini tertakluk untuk setiap kasut, sandal dan selipar yang terdapat di pop-up store Prestige Sports di eCurve Mutiara Damansara sahaja. Caranya? Anda perlu membayar harga penuh untuk kasut pertama dan kasut atau sandal kedua anda akan berharga RM1.

Koleski edisi khas Teva x Herschel Supply Co dan Asics Gel-Kayano 25 antara model menarik yang turut ada dalam promosi ini. Jadi sekiranya anda ada masa terluang, boleh singgah eCurve Mutiara Damansara untuk tidak terlepas tawaran yang menarik ini.

Baru-baru ini Al-Ikhsan telah melancarkan koleksi khas AL Culture untuk peminat fesyen tempatan. Klik pada pautan di bawah.

Vocket Visits: Al-Ikhsan Lancar AL Culture, Koleksi Khas Dengan Sentuhan Budaya Malaysia

Casio Hasilkan Koleksi Baby-G ‘Beach Club’ Khas Buat Para Gadis

Vocket Review: Kasut Nike Air Jordan 1 Dior Yang Sama Harga Dengan Sebuah Kereta


Primeworks Studios Umum Kerjasama Bersama Tiga Syarikat Animasi

Selain pengumuman filem animasi Ejen Ali, Primeworks Studios bakal bekerjasama bersama syarikat animasi di Malaysia untuk menghasilkan animasi baharu di Kre8tif! Conference 2018 yang di anjurkan oleh Malaysia Digitial Econmy Corporation (MDEC).

Antara syarikat animasi melakukan kerjasama ini ialah Blindspot Studios yang menampilkan animasi Alif & Sofia yang merupakan siri pembelajaran melalui hiburan interaksi bersama penonton dan diselitkan juga nilai-nilai Islam.

Seterusnya Fridgies merupakan siri animasi komedi terbitan syarikat Giggle Garage. Animasi syarikat ini telah menerima pengiktirafan antarabangsa antaranya ialah Origanimals, Boing the Play Ranger dan The Kazoops. Animasi Fridgies ini mengenai makhluk kecil bernama Fridgies yang tinggal di peti sejuk dan di ruangan dapur.

Akhir sekali siri animasi Iffins yang mengenai Tammy seorang gadis muda yang lincah bersama kawan-kawan imaginasi yang dikenali sebagai Iffin-Hippocorn yang merupakan gabungan badak air dan unicorn, Trix dan Jon-Jon.

Menurut Yanti Ishak, yang merupakan Pengurus Besar Hal Ehwal Korporat Primeworks Studios berkata ‘Kami berbangga kerana dapat menyokong pencipta harta intelek animasi Malaysia dalam usaha mereka untuk menbentuk kandungan yang menghiburkan dan menarik. Kami juga berbesar hati untuk membantu mengembangkan lagi animasi tanah air ke seluruh dunia’.

Ketiga-tiga animasi dijangka siap ditayangkan pada September 2018 dan siarkan pada bulan Oktober di festival MIPCOM 2018.


PrinceMeed Dan Che Nom Kini Miliki Sejuta Pengikut Di YouTube

Dua YouTuber tempatan, Prince Meed dan Che Nom kini menjadi penghasil kandungan terbaru mencatatkan sejuta pengikut (subscribers) di YouTube.

Perkara itu dikongsikan akaun Twitter Google Malaysia melalui ucapan tahniah kepada kedua-duanya beberapa hari lalu.

“Tahniah kepada dua YouTube creator kami yang berjaya mencatatkan sejuta pengikut- @PrinceMeedONLY dan juga @realCheNom.

“Walaupun ianya kelihatan senang, namun kami tahu ianya memerlukan doa, idea dan banyak kerja keras. Ayuh kita ke satu juta yang seterusnya,” ciap akaun berkenaan.

Untuk rekod, PrinceMeed pada Disember lalu ketika menyiarkan video mengenai gangguan Dybuk Box mempunyai sekitar 885,000 pengikut.

Manakala Che Nom ketika awal tahun ini pula mempunyai 992,000 pengikut di platform perkongsian video tersebut.

Kini memasuki Februari, kedua-duanya sudah pun berjaya mencatatkan sejuta subscribers untuk saluran masing-masing.

Pencapaian itu sekaligus menjadikan mereka nama saluran terbaru menyertai kelab 1 juta bersama akaun lain seperti Buletin TV3, Maxman TV dan juga Isaac Osman yang terdahulu mencatatkan sejuta subscribers pada Januari lalu.

Baca kembali perkongsian kami mengenai senarai Youtuber paling popular di Malaysia pada tahun lalu melalui pautan di bawah.

Isa Isarb Muncul Sebagai YouTuber Paling Popular Di Malaysia Sepanjang 2020

Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia

Youtuber Malaysia, Adam Shamil Terima Tawaran Jadi Tenaga Pengajar Di Nas Academy


Pringles Hasilkan Mi Segera Berperisa Snek Kentang Untuk Pasaran Jepun

Peminat mi segera pastinya pernah mencuba kombinasi pelbagai pelbagai perisa dan bahan untuk menghasilkan rasa baharu yang sesuai dengan selera. Berita baik untuk anda, sempena ulang tahun yang ke-30 kolaborasi antara Pringles dan AceCook Supercup Jepun, peminat mi segera di Jepun akhirnya berpeluang untuk merasai keunikan mi segera berperisa baharu.

Ya, benar. Perisa baharu yang diinspirasikan daripada perisa ikonik snek kentang Pringles, ‘Sour Cream & Onion’ dan ‘Jalapeno & Onion’ kini boleh dinikmati dalam versi mi segera. Perisa baharu ini hanya boleh didapati di pasaran Jepun bermula 15 Oktober ini.

Dikhabarkan bahawa rasa masam perisa ‘Sour Cream & Onion’ ini sama persis dengan rasa snek kentang yang sering kita makan.

Berlainan pula dengan perisa ‘Jalapeno & Onion’ yang lebih menepati cita rasa pengguna yang gemar akan hidangan yang pedas.

Bukan itu sahaja, kedua-dua syarikat tersebut juga bakal mengeluarkan beberapa perisa baharu lagi seperti perisa ‘Squid Yakisoba’ dan ‘Soy Chicken Ramen’ pada 23 Oktober. Jika anda berkesempatan untuk ke Jepun dalam masa terdekat, mungkin anda berpeluang untuk merasai sendiri mi segera tersebut.


‘Agi Idup Agi Ngelaban’, Prinsip Yang Tidak Sia-Sia Apabila Sudah Penuh Pengalaman

Restorannya, ‘Eat Pie @ Damansara’, terletak di Damansara Perdana. Orang kata tempat lepak artis-artis.

Ketika saya dan rakan sampai, kami disambut oleh pemiliknya yang mudah senyum, berwajah mesra, dan segala-gala tentang bahasa tubuhnya adalah cerita tentang keramahan.

Saya pula hanya meneliti menu di atas meja, ada pizza dan seangkatan dengannya. Tidak pasti mahu memilih apa. Saya pandang rakan di sebelah, dan nampak dia juga ragu-ragu. Saya bukan akrab dengan makanan begitu. Tetapi kalau sudah ada di depan mata, telan tetap telan.

Dia menuju ke dapur membuatkan kopi dan pembantunya terus menguruskan pizza. Selepas dua minit, kopi sampai, dan sementara menunggu pizza siap dibakar, saya mula bertanya,

“Apa kata-kata yang abang pegang, untuk buka restoran ini?”

“Kau asal Sarawak kan? Jadi apa kata-kata motivasi Sarawak yang glamer?”

“Ya!” Dia menoleh pula pada rakan saya, dan kata, “Asal Perlis kan? Orang sana biasanya kata apa?”

Itulah prinsip yang dia pegang semasa membuka restoran ini, yang sebenarnya baru dua minggu beroperasi. Tetapi yang pasti, untuk memegang prinsip sebegitu dalam dunia bisnes adalah sangat bahaya.

Risiko untuk ‘ditembak’, ‘dibom’ adalah sangat tinggi. Perniagaan itu sendiri, bukan sekadar tentang persaingan dengan orang lain, tetapi persaingan dengan diri sendiri. Persaingan antara keinginan dan keperluan. Persaingan antara sikap ‘take for granted’ dan berhati-hati. Persaingan veto dan SOP. Yang mana semua itu tidak nampak, dan garisnya halus sekali.

Sehinggalah saya diberitahu, selama ini dia memang sudah mengusahakan pembuatan makanan sejuk di rumah, dan sebelum itu, dia punya pengalaman bertahun-tahun berkuli dalam sektor makanan.

“Kita perlu yakin dengan apa yang kita buat. Jangan ragu-ragu!”

Saya angguk. Ya, keyakinan dia bersebab. Dia sudah tahu segala selok belok tentang industri itu. Walaupun restorannya baru dua minggu tetapi perjalanan menuju ke situ, bertahun-tahun.

Itu sesuatu yang ramai usahawan baru gagal hayati. Ramai yang mahu hidup dengan wang yang penuh di akaun bank, tetapi tidak ramai yang mahu melalui proses ke arah itu. Proses untuk memenuhkan akaun pengalaman. Proses bagi memenuhkan akaun jaringan rakan dan budi.

Pada ketika akaun-akaun pengalaman sudah banyak, hanya pada ketika itulah, prinsip agi idup agi ngelaban tidak akan jadi sia-sia.

Selepas itu, pizza yang masih panas sampai di atas meja, dengan telur mata di tengah-tengahnya. Saya kembali terkagum-kagum.


10 Prinsip Disiplin, Kuasainya Agar Anda Tak Kejam Terhadap Anak

Mendisiplinkan anak bukan sahaja memerlukan kasih sayang dan kesabaran, tetapi ibu bapa sendiri perlu jelas akan matlamatnya.

Cara yang terbaik ialah dengan menetapkan peraturan-peraturan yang difikirkan bersesuaian dan boleh dipatuhi oleh anak-anak tanpa memerlukan banyak campur tangan daripada ibu bapa.

Ibu dan bapa perlu berbincang dan memutuskan peraturan yang bersesuaian dan memahami rasional di sebaliknya. Dalam merangka peraturan untuk mendisiplinkan anak-anak, ibu bapa perlu menilai kesediaan anak-anak ini untuk memahami dan mematuhinya.

Antara peraturan pertama yang perlu anda tetapkan dalam tahun-tahun awal apabila anak-anak masih belum matang untuk memahami akibat daripada tindakan mereka ialah peraturan-peraturan yang memastikan keselamatan mereka.

Perasaan ingin tahu dalam diri anak-anak membuatkan mereka mudah tertarik dengan pelbagai perkara di sekeliling mereka tanpa sedar akan bahayanya. Di sinilah peraturan-peraturan tersebut memainkan peranannya.

Semakin matang usia anak, peraturan-peraturan ini mungkin bertambah dan perlu dipelbagaikan tetapi tidaklah terlalu banyak sehingga mengelirukan anak-anak.

Anda sebagai ibu bapa sepatutnya meletakkan perkara yang menjadi keutamaan dan mengambil kira keperluan anda dan anak-anak dalam menetapkan peraturan untuk mereka ikuti.

Proses mendisiplinkan anak memerlukan masa, kesabaran dan kesanggupan untuk mendidik mereka tentang peraturan yang telah ditetapkan, bukanlah dengan cara memaksa.

Anda sepatutnya boleh menerangkan kepada mereka sekerap yang mungkin untuk memastikan mereka menerima apa yang anda cuba sampaikan. Inilah juga konsep pembelajaran yang disarankan dalam Islam iaitu pendedahan yang berulangkali dan berterusan.

“Suruhlah anak-anak kamu bersolat pada usia tujuh tahun, dan pukullah dia kerana (tidak) solat pada usia sepuluh tahun, dan pisahkan mereka di tempat tidur.” (Hadis riwayat Al-Hakim dan Abu Daud)

Ibadah solat memerlukan disiplin dalam menunaikannya. Melalui hadis ini Rasulullah menyarankan ibu bapa untuk mengajak anak-anak mereka bersolat sejak dari usia tujuh tahun dan hanya boleh menghukum anak-anak itu jika tidak mahu menunaikan solat pada usia sepuluh tahun.

Ini menunjukkan untuk sesuatu perkara itu menjadi kelaziman kepada anak-anak memerlukan pelatihan yang panjang (selama tiga tahun!) dan peringatan berulang kali.

Bayangkan selama tiga tahun itu, untuk lima waktu solat sehari, ibu bapa telah mengingatkan anak-anak sebanyak 5475 kali sebelum boleh menghukum mereka!

Sedangkan solat, urusan ibadah yang paling penting ini, memerlukan pelatihan yang panjang, apatah lagi perkara-perkara lain.

Setelah anda sebagai ibu bapa menetapkan set peraturan yang adil dan realistik untuk dipatuhi oleh anak-anak, cuba amalkan prinsip-prinsip ini dalam mengaplikasikan peraturan tersebut:

Gunakan perkataan ringkas dan suara yang autoritatif tetapi bukan mengarah. Sila gunakan lebih banyak perkataan yang bernada positif seperti “Boleh tolong ibu/ayah….” dengan lebih kerap berbanding perkataan yang bernada negatif seperti “Jangan buat ini!”.

Pastikan anda fleksibel. Contohnya sekiranya anda melihat anak kepenatan, anda mungkin tidak perlu menyuruh mereka mengemaskan permainan mereka sehinggalah mereka mendapat rehat yang secukupnya atau tidur sebentar.

Pastikan anda sentiasa konsisten dalam peraturan yang anda tetapkan. ‘Tidak’ untuk hari ini bermakna ‘tidak’ juga untuk esok dan seterusnya. Anak-anak akan keliru sekiranya anda tidak konsisten.

Contohnya hari ini dia dihukum kerana memukul adiknya tetapi hari sebelumnya dia tidak menerima apa-apa tindakan atas kesalahan yang sama.

3. Beritahu mereka kenapa mereka perlu mematuhi peraturan.

Jangan sesekali menggunakan ayat “Sebab ibu/ayah yang suruh…”. Terangkan rasional disebalik keputusan atau peraturan anda. Pastikan penerangan anda ringkas.

Dengan menerangkan sebab-sebab di sebalik tindakan anda, anak-anak bukan hanya akan mematuhinya tetapi akan menyerap peraturan tersebut dan membentuk prinsip dalam dirinya sendiri.

Disiplin bukan untuk merendahkan atau memalukan anak. Biasakan diri untuk melayan anak dengan lemah lembut dan jika perlu, disiplinkan mereka semasa anda bersendirian bersama mereka dan bukan dihadapan ahli keluarga atau rakannya yang lain.

Letakkan diri anda dalam diri mereka dan bayangkan perasaan anda sekiranya dimalukan dikhalayak ramai. Hormati perasaan mereka walaupun mereka masih kecil.

Cukup dengan menerangkan rasional di sebalik peraturan yang anda tetapkan untuk dipatuhi oleh anak.

Tidak perlu cuba untuk membuatkan mereka rasa bersalah supaya anda boleh menggunakan perasaan bersalahnya itu apabila dia melakukan kesalahan lagi pada masa akan datang.

Seperti orang dewasa, kanak-kanak tidak suka dimanipulasi dan itu hanya akan menyebabkan mereka marah dan berdendam.

Perbuatan membandingkan anak dengan adik beradiknya yang lain langsung tidak mendatangkan manfaat. Dia boleh belajar dengan mencontohi orang lain tetapi tidak di bawah tekanan ini.

Perbandingan hanya akan memburukkan lagi keadaan kerana anak-anak akan semakin memberontak.

Jangan lewatkan hukuman akibat daripada salah laku anak. Amaran seperti “Tunggulah sampai ayah balik nanti!” bukanlah cara yang efektif untuk berhadapan dengan masalah tingkah laku anak.

Kesan daripada pendisiplinan akan berkurangan apabila hukuman diberikan jauh lewat daripada salah laku tersebut.

Apa sahaja teknik yang anda pilih untuk diaplikasikan pada anak-anak, sentiasalah pantau reaksinya untuk memastikan cara anda pilih membawa kesan yang diingini. Jika tidak, ubah suai tindakan anda dan cuba teknik baru yang mungkin lebih berkesan.

Kanak-kanak sebenarnya masih mudah dibentuk. Mereka boleh menyerap proses pembelajaran dan disiplin ini tanpa meninggalkan kesan jangka panjang pada perasaan mereka.

Ibu bapa sebenarnya yang biasanya selalu terkesan dengan sesuatu insiden. Apabila anda telah mengambil tindakan, biarkan perkara itu berlalu dan lupakan.

Tiada apa yang lebih menggembirakan anak-anak melainkan pujian dan pelukan anda. Anak anda akan lebih mudah untuk menunjukkan yang mereka mampu mematuhi peraturan sekiranya itu perkara yang boleh menggembirakan ibu dan bapanya.

Maka, berikan pujian dan kata semangat apabila anak anda memberi tindak balas positif.

Melakukan kesilapan adalah satu proses pembelajaran untuk anak-anak. Jangan menghukum anak-anak atas kesilapannya pada usia yang muda ini.

Sebaliknya, ibu bapa boleh mengalihkan perhatian anak-anak kepada perkara yang lebih positif atau sekiranya perlu mendenda, pilih denda yang bersesuaian dengan umur mereka.

Antara denda yang bersesuaian untuk kanak-kanak ialah dengan tidak menghiraukan tingkahlaku yang tidak diingini yang mereka lakukan untuk sekadar menarik perhatian anda.

Anda juga mungkin boleh menarik balik keistimewaan atau kemudahan yang telah diberikan seperti menonton televisyen, bermain komputer dan sebagainya yang difikirkan berkesan.

Tetapi ganjaran positif sebenarnya lebih memainkan peranan berbanding tindakan menghukum yang negatif. Seperti yang disebutkan dalam Surah Al-Baqarah ayat 263;

“Perkataan yang baik dan pemberian maaf lebih baik dari sedekah yang diiringi tindakan yang menyakiti”

Biasakan diri anda untuk memberikan ganjaran positif dalam bentuk pujian, senyuman, pelukan, hadiah yang murah dan mudah kepada anak-anak.

Ganjaran positif seperti ini akan lebih meningkatkan motivasi anak untuk melakukan tingkah laku yang baik berulang kali.

Sebaliknya, hukuman yang keras seperti memukul hanya akan menyebabkan anak-anak menyimpan perasaan marah, dendam, kecewa, takut dan seterusnya hanya akan merosakkan hubungan ibu bapa dan anak-anak.

Semoga Allah pandu kita dalam mendidik anak-anak pewaris dakwah ini. Wallahualam.

Rujukan buku:
1. Teaching Good Behaviour (Time Life Books)
2. Modul Belaian Fitrah (oleh Puan Azlina Roszy Mohamad Ghaffar)


Lelaki Ini Beri Sebungkus Nasi Ayam Untuk Memujuk Tunangnya Selepas Bertengkar. Apa Yang Jadi Selepas Itu Epik

4 hari yang lalu kami telah kongsikan kisah lamaran seorang lelaki di China ditolak walaupun telah menyediakan 99 Iphone 6 untuk wanita yang dicintainya.

Baca di sini: Lamaran Ditolak Selepas 99 Iphone 6 Dijadikan Bentuk Love. Ouch!

Berbeza pula kisahnya dengan adik Fizo Omar yang bernama Wan Diana Omar ini. Kisah Wan Diana dan pasanganya telah menjadi viral di internet sejak semalam.

Tunang Wan Diana yang menggunakan ID Instagram @mhfzz telah memuatnaik 1 gambar yang mengandungi sebungkus nasi ayam beserta nota minta maaf.

Kemudian Wan Diana re-post gambar tersebut di akaunnya yang boleh diakses oleh public.

Susulan itu, Wan Diana telah memuatnaik 1 gambar yang menunjukkan sebuah Iphone 6 dan dipercayai sebelum ini Iphone 6 itu dibungkus di dalam nasi ayam tadi. Ia satu kejutan buat Wan Diana dari tunangnya dalam usaha memujuk orang yang sedang merajuk. Respon dari Wan Diana adalah positif :) Dan dia turut speechless dengan kejutan ini.

Seorang pengguna Instagram bernama Afiq Mahadhir menyatakan pemberian Iphone 6 oleh tunang Wan Diana adalah sesuatu yang tidak perlu didengkikan oleh segelintir orang. Hal ini kerana tunang Wan Diana seorang yang berkemampuan dan berjaya di dalam bisnes. Malah, dia menyatakan tunang Wan Diana bernama Hafiz ini memiliki Lamborghini dan juga kilang di usia muda.

Tunang Wan Diana Omar ini juga merupakan sepupu kepada Shila Amzah.

Banyak komen-komen negatif dilemparkan kepada pasangan bakal pengantin ini gara-gara merajuk dapat Iphone 6. Sepatutnya kita mendoakan kebahagiaan orang, bukan sebaliknya. Barulah hidup aman damai dan harmoni.

Ada juga yang mengimpikan pasangan masing-masing semanis tunang Wan Diana Omar :)

Kepada pasangan Wan Diana Omar dan Hafiz, selamat ke jinjang pelamin pada Disember ini dan semoga kekal hingga ke Jannah.


Inovasi Printer 3D Ini Bakal Mengubah Cara Anda Berfikir Tidak Lama Lagi

Sejak beberapa tahun yang lalu, kita telah didedahkan dengan sebuah teknologi baru iaitu Printer 3D yang mana dikatakan mampu menghasilkan apa sahaja, dari sebutir nat kecil hinggalah ke sebuah rumah yang besar. Untuk teknologi ini benar-benar matang mungkin mengambil masa yang agak lama, tapi ini tidak menghalang perekacipta pinter 3D untuk mencuba sesuatu yang baru.

Hasilkan sesuatu dari fantasi ke realiti
Pada awalnya, teknologi Printer 3D hanya digunakan oleh produser filem, mereka mampu menghasilkan model-model seperti senjata pada harga yang lebih murah dan cepat.

Senjata yang mampu melepaskan tembakan peluru hidup
The Liberator adalah sebuah senjata yang dihasilkan sepenuhnya daripada plastik dengan menggunakan computer-aided design (CAD). Hanya berbekalkan sebuah printer dan bahan yang tertentu, sesiapa sahaja boleh menghasilkan senjata.

Aksesori senjata
Untuk senjata yang lebih besar, anda boleh programkan (CAD) untuk hasilkan aksesori tambahan seperti gambar di bawah.

Hasilkan alatan muzik ikut cita-rasa sendiri
Teruja dengan guitar baru artis kegemaran anda? Hanya dengan menghantar gambar salinan ke salah satu pereka printer 3D, anda boleh miliki gitar baru dengan mudah dan cepat.

Cara baru melihat kandungan anak
Sebuah syarikat di Jepun Fasotec telah mula menggunakan CADs untuk mencipta model 3D janin pelanggan mereka.


Prison Break Disahkan Bakal Kembali Dengan Musim Keenam

Siapa sangka siri TV yang sudah berakhir 8 tahun lalu berjaya diteruskan kembali melalui musim kelima dan berdasarkan sambutan hangat, Prison Break bakal diteruskan kembali melalui musim keenam.

Berdasarkan laporan daripada Variety, musim terbaru bakal memperkenalkan seorang watak antagonis yang dikenali sebagai Tad. Plot yang bakal dibawakan pada musim terbaru ini masih lagi menjadi misteri.

Apa yang membuatkan kami teruja adalah pihak produksi turut menjanjikan musim ini bakal menjadi musim paling epik Prison Break sepanjang

Giliran siapakah yang akan ‘dimasukkan’ ke dalam penjara pada kali ini? Kami mengharapkan lebih banyak penceritaan mengenai Scofield Jr yang mungkin akan digandingkan bersama bapanya.

Bagaimana pula dengan anda? Kongsikan bersama kami apa yang anda harapkan mengenai musim terbaru Prison Break. Katanya musim terbaru ini akan lebih merungkai apa yang ingin diketahui para peminat.


Michael Scofield Sebenarnya ‘Masih Hidup’ Dan Sedang Berada Di Penjara Yaman

Jika anda fikirkan aksi Michael Scofield sudahpun tamat melalui filem terakhir Prison Break, anda mungkin silap. Siri yang berjaya mengumpul jutaan peminat meskipun sudah lama ditamatkan ini nampaknya bakal disambung dan tidak sah jika hero merangkap mastermind siri TV ini tidak ada.

Melihat kepada ‘missing plot‘ melalui episod terakhir Prison Break, Paul T Scheuring selaku producer siri ini berpendapat siri ini masih mempunyai peluang untuk hadir dengan musim terbaru.

Mengekalkan tema yang sama seperti musim-musim sebelum ini, Prison Break musim kelima bakal bermula dimana Michael Scofield sebenarnya ‘masih hidup’ dan dipenjarakan di Yamen.

Kehadiran watak antagonis yang dibenci dan turut disukai ramai Theodore “T-Bag” Bagwell mengesahkan berita ini kepada Lincoln Burrows membuatkan Lincoln berusaha untuk menyelamatkan adiknya.

Satu perkara menarik mengenai musim terbaru ini adalah originaliti yang dikekalkan. Baik dari segi screenwriter mahupun pelakonnya. Maka, anda boleh bayangkan unsur-unsur saspen dan idea genius Michael Scofield sekali lagi dapat kita tonton melalui musim terbaru ini.

Musim terbaru ini bakal menyertakan 9 episod dan bakal mula ditayangkan bermula esok di siaran TV U.S. Buat peminat Prison Break, kehadiran siri ini pastinya membuat anda teruja. Buat anda yang ingin ‘repeat‘ siri TV ini, anda boleh tonton di iflix dengan penyediaan 4 musim penuh.

Kami harap kehadiran musim kelima Prison Break ini yang dibuat atas keinginan penonton ini bukan sekadar drama bagi ‘penonton lama’ melepaskan rindu, namun tetap menyajikan aksi yang dramatik serta unsur saspen yang sudah menjadi trademark buat siri TV ini.


Bagaimana Facebook Menjaga Privasi Pemilik Akaun Yang Telah Tiada

Bermula dengan sekadar media sosial, Facebook kini nampaknya telah menjadi medium yang penting untuk hampir majoriti pengguna. Tidak kira atas apa tujuan, Facebook telah berjaya menjadi pioneer di dalam platform media sosial sekaligus mengumpulkan lebih 2 billion pengguna sepanjang pelancaran.

Dalam pada itu, pernahkah anda terfikir apakah yang akan terjadi pada pemilik akaun Facebook yang telahpun tiada atau meninggal dunia? Fungsi yang sebelum ini tidak dioptimasikan sepenuhnya kini telah diberi penambahbaikan bagi memberi privasi yang lebih baik buat para pengguna.

Melalui fungsi legacy contact, para pengguna berpeluang untuk memilih waris yang bakal mengawal Facebook mereka sekiranya pengguna sudahpun meninggal dunia. Akses yang ditawarkan buat para waris adalah mengarang status untuk pemberitahuan kematian, menukar profile dan cover photo serta memohon untuk dihapuskan akaun. Akses untuk membaca mesej si mati adalah yang tidak dibernarkan sama sekali.

Dalam pada itu, haruslah diketahui pewaris tidak dibenarkan atau mempunyai akses untuk membuang gambar yang telah dimuatnaik. Oleh itu, adalah lebih baik sekiranya pengguna meninggalkan ID dan password mereka kepada sesiapa yang dipercayai sekiranya perlu.

Sekiranya anda berminat dengan fungsi legacy contact ini, anda boleh klik di sini untuk mengikuti langkah-langkah yang diberikan Facebook. Memperlihatkan jumlah pengguna Facebook yang kini telah mencecah 2 billion, laman sosial ini nampaknya mula serius dalam mengawal privasi bukan sahaja buat masih hidup malah yang sudah tiada.


‘PRK Tioman Dan Padang Serai Bukti Rakyat Tidak Percaya Gabungan BN Dan PH’ – Muhyiddin Yassin

Pengerusi Pakatan Nasional (PN), Tan Sri Muhyiddin Yassin, berkata kemenangan besar Perikatan Nasional (PN) di kerusi Parlimen di Padang Serai dan kekalahan tipis di Dewan Undangan Negeri (DUN) Tioman adalah tanda positif sokongan padu rakyat dan menunjukkan rakyat tidak teruja dengan gabungan Barisan Nasional (BN) dan Pakatan Harapan (PH).

Katanya, majoriti BN merosot hampir separuh di Tioman dan majoriti PN di Padang Serai dua kali ganda majoriti yang dimenangi oleh PH dalam Pilihan Raya Umum Ke-14 (PRU14).

Calon PN, Azman Nasrudin menang dengan majoriti lebih 16,000 undi.

— Mohd Redzuan Abdul Manap (@redzuanNewsMPB) December 7, 2022

“Ini bukti rakyat tidak mempercayai gabungan PH dan BN. Mereka tidak yakin dengan kemampuan kerajaan campuran yang diterajui oleh PH ini untuk mentadbir negara.

“Bagi saya, penipuan PH dan BN dalam PRU15 adalah ‘the biggest electoral fraud ever’ dan hari ini pengundi di Padang Serai dan Tioman memberi isyarat jelas mereka tidak merestui tindakan kedua-dua parti ini,” katanya di media sosial hari ini.

Muhyiddin juga mengucapkan tahniah kepada Cikgu Azman Nasrudin atas kemenangan cemerlang beliau di Padang Serai dan mahu calon PN di Tioman, Puan Nuridayu Hashim untuk meneruskan perjuangan bersama PN.

Semalam, PN merampas kerusi Parlimen Padang Serai daripada PH pada PRU15 selepas calonnya, Datuk Azman Nasrudin menang dengan majoriti 16,260 undi mengalahkan saingan terdekat, Dr Mohamad Sofee Razak daripada PH.

Azman memperoleh 51,637 undi, manakala Mohamad Sofee mendapat 35,377 undi dan Sivaraj yang memberi laluan kepada calon PH berjaya meraih 2,983 undi.

Bagi DUN Tioman, calon BN, Datuk Seri Johari Hussain mengekalkan kerusi untuk penggal keempat pada PRU15 dengan mendapat 8,080 undi pada pertembungan lima penjuru. Calon Perikatan Nasional (PN), Nor Idayu Hashim mendapati 7,507 undi.


Lelaki Ini Pilih Jadi ‘Pro Streamer’ Demi Tanggung Kos Perubatan Isteri RM9,000 Sebulan

Setiap individu pasti mahukan yang terbaik buat pasangannya hingga ke akhir akhir. Sudah menjadi lumrah pasangan yang berkahwin untuk berkorban apa sahaja demi membahagiakan pasangannya.

Walau bagaimanapun, di sebalik kisah cinta yang dilalui, terkadang ujian yang menimpa bakal membuatkan sesebuah pasangan perlu berusaha lebih untuk meneruskan hidup.

Situasi yang sama turut dilalui oleh Ayul Rahman yang merupakan seorang jurugambar dan berjaya meraih populariti selepas membangunkan Aylrhmn Gaming dimana beliau memilih untuk menjadi streamer bagi mendapatkan pendapatan sampingan.

Difahamkan pemilihan beliau untuk menjadi streamer secara aktif ini bermula apabila isteri beliau telah didiagnosis doktor dengan sebuah penyakit yang jarang berlaku iaitu darah tinggi melibatkan paru-paru dan tidak boleh diubati.

Penyakit yang dihidapi oleh isteri beliau, Quya mmbuatkan beliau kerap letih dan tidak mampu bernafas dengan baik. Dikatakan Quya yang telah melangsungkan perkahwinan selama lima tahun ini mulai merasa tidak selesa pada badannya sebelum membuat pemeriksaan di IJN pada tahun lalu.

Memandangkan penyakit ini sangat jarang berlaku dan dihadapi oleh rakyat Malaysia, penyakit ini tidak tersenarai dalam senarai ubat subsidi oleh pihak kerajaan.

Di dalam sebuah status yang dimuat naik Ayul pada September lalu, beliau turut berkongsi ubat yang diambil serta kos yang ditanggung beliau setiap bulan dimana ubat-ubatan ini perlu diambil setiap hari berjumlah RM300 sehari dan RM9,000 sebulan. Pihak doktor juga turut menasihatkan isterinya untuk terus mengambil ubat yang disarankan seumur hidupnya.

Setakat ini, Aylrhmn Gaming sudah berjaya mengumpul 19 ribu pengikut di Facebook. Anda boleh turut follow dan like page dengan klik di sini bagi menyokong perjuangan Ayul Rahman dalam membantu isteri beliau.

Beliau juga turut berkongsi mengenai penyakit yang dihidapi oleh isteri beliau di laman Facebook beliau dalam usaha untuk berkongsi maklumat mengenai penyakit ini kepada orang ramai.

Diharap perkongsian dan perjuangan Ayul Rahman ini berjaya memudahkan beliau dalam memperoleh rezeki yang lebih dalam usaha mengubati isteri tercinta.

Kami kongsikan dua lagi individu yang berkongsi kisah pengorbanan mereka demi yang tercinta.

Lelaki Ini Kongsikan Pengorbanan Yang Terpaksa Dilalui Isterinya Sepanjang 8 Tahun Dapatkan PhD

Tinggalkan Dunia Seni Demi Keluarga, Anak Kongsi Pengorbanan Sham Visa


Producer Ini Salahkan ‘Avengers: Endgame’ Filemnya Tidak Laku Di China

Kehangatan Avengers: Endgame pastinya dapat dirasai di seluruh dunia apabila terdapat permintaan yang tinggi untuk pembelian tiket filem tersebut. Berikutan itu, sedikit sebanyak ia menimbulkan kesan kepada filem lain yang ditayangkan sama waktu dengan filem Avengers: Endgame.

Justeru itu, Wong Kar-wai yang merupakan penerbit filem ‘Jinpa’ percaya bahawa masih ada lagi peminat filem yang tahu menghargai karya beliau dan memiliki cita rasa tersendiri. Menurut beliau juga, adiwira tanpa agama atau kepercayaan hanyalah sebuah robot di mana kata-kata beliau merujuk kepada Avengers.

In 1 week, summer begins with the endgame. Get tickets to Marvel Studios’ #AvengersEndgame in theaters April 26 (link in bio)

A post shared by  Marvel Studios (@marvelstudios) on Apr 19, 2019 at 8:00am PDT

Untuk pengetahuan anda, filem Jinpa telah memenangi anugerah skrip terbaik di Festival Filem Antarabangsa Venice ke-75 tahun lepas dan filem tersebut akan ditayangkan pada 26 April 2019 sama tarikh dengan tayangan filem Avengers: Endgame.

Akan tetapi, pada penjualan tiket awal, filem Jinpa hanya berjaya mengutip $101,000 (~RM413,000) manakala filem Avengers: Endgame mengatasinya dengan mengutip sebanyak $100 juta (~RM408 juta).

Baca lagi: ‘Avengers: Endgame’ Karya Teragung Marvel Studios

Apa yang menarik tentang filem ‘Jinpa’ ini sehingga Wong Kar-wai percaya ianya boleh bersaing dengan Endgame? Jinpa mengisahkan tentang seorang pemandu trak yang secara tidak sengaja melanggar seekor kambing biri-biri dengan traknya. Ya, ceritanya bermula daripada kejadiaan ini.

Jinpa kemudiannya bertemu seorang hitchhiker yang rupanya dalam perjalanan untuk menuntut dendam kematian bapanya. Filem ini berdasarkan trailernya agak deep dan mungkin sukar untuk diterima oleh semua. Apa pun, sekiranya diberi pilihan, semestinya anda akan pilih Endgame berbanding filem lain yang ada di pasaran ketika ini. Setuju?


Produk Apple Ditawarkan Dengan Harga Serendah RM278 Melalui Jualan Gudang Machines

Sekiranya anda menantikan masa yang sesuai untuk mendapatkan barangan Apple, inilah masanya. Machines selaku pengedar rasmi Apple Malaysia sekali lagi bakal melakukan jualan gudang bagi sebilangan besar produk keluaran Apple.

Jualan gudang daripada Machines ini bakal di Jaya One, Petaling Jaya bermula jam 10 pagi sehingga 6 petang bermula 29 sehingga 30 Jun 2018. Khas buat ahli Machines+, anda berpeluang mendapatkan pilihan barangan lebih sehari awal iaitu pada 28 Jun ini.

Antara barangan yang menjadi perhatian ramai sudah pastinya Apple iPod yang ditawarkan pada harga serendah RM278 serta Apple iPhone 7 128 GB yang ditawarkan pada harga RM1,533.

Selain itu, Apple iPhone X turut menerima potongan harga yang banyak. Berikut merupakan seleksi barangan yang ditawarkan Machines Jaya One.

Buat anda yang berminat untuk mendapatkan barangan yang ditawarkan, kami cadangkan untuk anda hadir dan beratur dengan lebih awal bagi mengelakkan barangan yang dihajati disambar orang.


Produk Apple Ditawarkan Dengan Harga Serendah RM99 Melalui Jualan Gudang Machines

Jualan gudang daripada Machines ini bakal dilangsungkan di Jaya One, Petaling Jaya bermula jam 10 pagi sehingga 6 petang bermula 28 sehingga 30 Jun 2019. Khas buat ahli Machines+, anda berpeluang mendapatkan pilihan barangan lebih sehari awal iaitu pada 27 Jun ini.

Antara barangan yang menjadi perhatian ramai sudah pastinya Apple iPad Pro 10.5” WiFi 64GB yang ditawarkan dengan penjimatan sebanyak RM1,050 serta Apple iPhone 8 Plus 64GB yang dijual pada harga RM2,309 sahaja.

Selain itu, Apple iPhone, Macbook dan iMac serta beberapa aksesori lain ditawarkan dengan harga diskaun sementara stok masih ada.

Buat anda yang berminat untuk mendapatkan barangan yang ditawarkan, kami cadangkan untuk anda hadir dan beratur dengan lebih awal bagi mengelakkan barangan yang dihajati disambar orang. Untuk maklumat lanjut mengenai senarai barangan Apple yang ditawarkan, anda boleh klik di sini.


Produk Ilmu Hitam Yang Terlarang Dijual Dalam Talian Secara Terbuka

Sebut sahaja minyak dagu dan minyak pelaris pastinya anda tahu akan fungsinya, bukan? Sebagai seorang yang beragama Islam, anda mesti tahu ia satu perbuatan khurafat dan boleh mengakibatkan akidah terpesong.

Terbaharu, kecoh di media sosial apabila ada yang mengatakan produk seperti minyak dagu dan minyak pelaris mula dijual dalam talian. Berikutan itu, Timbalan Presiden Pertubuhan Mesra Pengguna Malaysia (PMPM), Azlin Othman mengesahkan hal tersebut selepas menerima laporan daripada orang ramai.

Hebat juga ada orang jual patung pengikat kasih dan minyak dagu gred A+ buatan Siam di Shopee Malaysia.

“Minyak ini dengan izin mampu mengatasi masalah pasangan curang, hubungan dingin, mengorat teman baru, ikat nafsu dan sebagainya”

— creepyposta 🥶 (@creepyposta) January 28, 2020

Justeru itu, hal ini dipandang serius dan tindakan untuk membanteras dan memberi kesedaran kepada pengguna memerlukan campur tangan segera pelbagai pihak penguatkuasaan antaranya Kementerian Perdagangan Dalam Negeri dan Hal Ehwal Pengguna (KPDNHEP), Suruhanjaya Komunikasi dan Multimedia (MCMC) serta Jabatan Kemajuan Agama Islam (Jakim).

Menerusi pemerhatian kami, ada segelintir peniaga yang menjual produk mistik tersebut sudah tiada dalam carian di platform tersebut apabila aktiviti penjualan mereka kini diketahui pihak berkuasa. Pastinya selepas ini pihak berkuasa perlu memantau etika perniagaan secara berkala untuk mengelakkan penjualan seperti ini.

Perkara ini cukup membimbangkan kerana anda bukan sahaja melakukan khurafat tetapi anda juga boleh tertipu. Elakkan diri anda daripada menjadi mangsa penipuan. Apa pendapat anda tentang perkara ini?

Sebelum ini, seorang bomoh didakwa terima wahyu dari Tuhan dan bertindak merogol pesakitnya sehingga hamil. Klik pautan di bawah untuk ketahui lebih lanjut.

Dakwa Terima Wahyu Daripada Tuhan, Bomoh Palsu Rogol Pesakit Sehingga Mengandung

Kepercayaan Karut Terhadap Amalan ‘Mandi Bunga’ Dalam Masyarakat Melayu

Mendekati ‘Akodessewa Market’ Di Afrika, Pasar Ilmu Hitam Yang Terbesar Di Dunia


Adik Guna Akaun Azam, KP SPRM Mahu Heret Pemilik Twitter ‘Edisi Siasat’ Ke Mahkamah

Ketua Pesuruhjaya Suruhanjaya Pencegahan Rasuah Malaysia (SPRM) Azam Baki menafikan sekeras-kerasnya dakwaan berhubung isu pemilikan saham-saham syarikat serta mempunyai kawalan ke atas banyak syarikat termasuk syarikat konglomerat.

Bagi Azam Baki, tuduhan itu dibuat untuk memburukkan reputasinya yang sudah bekerja lebih 30 tahun bersama SPRM. Justeru, tindakan undang-undang bakal diambil ke atas pihak-pihak tertentu dan pemilik akaun Twitter ‘Edisi Siasat’ turut berkemungkinan besar akan diheret ke mahkamah, katanya seperti yang dilaporkan oleh Malaysia Now.

Dalam laporan MalaysiaKini, Azam Baki telah memberitahu Lembaga Penasihat Pencegahan Rasuah (LPPR) bahawa akaun trading miliknya telah digunakan oleh adiknya iaitu Nasir Baki untuk memperoleh saham dalam dua syarikat pada 2015.

Pihak LPPR, yang dipengerusikan oleh Abu Zahar Ujang turut berpuas hati dengan penjelasan Azam Baki bahawa ia tidak mempunyai apa-apa kepentingan atau manfaat kewangan dalam pemerolehan saham tersebut.

Bagi beliau, tindakan berdiam diri adalah kerana dia tidak melakukan apa-apa kesalahan apabila membenarkan adiknya untuk membuat urusan urus niaga menggunakan akaunnya bagi membeli saham di pasaran terbuka.

“Saham-saham itu dibeli melalui pasaran terbuka oleh adik saya menggunakan pembiayaannya dan saham-saham syarikat yang dibeli olehnya tiada kaitan dengan siasatan oleh SPRM. Bagaimanapun, saham-saham tersebut kemudian dipindahkan kepada akaun saham beliau (Nasir).

“Saya tidak melihat ia satu isu apabila membenarkan adik menggunakan akaun saya untuk membeli saham. Jika ia satu kesalahan beritahu saya bahawa ia adalah satu kesalahan,” katanya seperti yang dilaporkan oleh Kosmo!

Dakwaan ‘Edisi Siasat’ hanya satu rekaan, Ketua Polis Negara mahu cari pemilik akaun. Untuk bacaan lanjut, klik pautan di bawah.

Dakwaan ‘Edisi Siasat’ Hanya Rekaan, Ketua Polis Negara Mahu Cari Pemilik Akaun

Dedah Salah Laku Penguat Kuasa, Polis Minta Bantuan SKMM Kesan Pengendali Twitter Edisi Siasat


Produk Keluaran Xiaomi Boleh Terus Ditempah Dari China Tidak Lama Lagi

Xiaomi sememangnya jenama yang disukai ramai. Penawaran barangannya yang pelbagai, mampu milik serta berteknologi tinggi membuatkan orang berminat untuk mendapatkannya baik dari produk melibatkan telefon pintar mahupun kelengkapan barangan elektronik.

Disebalik penawaran produk serta telefon pintar sejak 2014, masih terdapat lagi barangan Xiaomi yang tidak ditawarkan secara rasmi dimana para pengguna perlu mendapatkannya melalui pihak ketiga.

Terbaru, Xiaomi Malaysia telahpun bekerjasama bersama laman Shopee untuk menawarkan platform dimana anda berpeluang menempah barangan keluaran Xiaomi dari China.

Xiaomi Official Store Global launches on 21 May! All products sold by the Xiaomi-affiliated cross-border store on Shopee Malaysia are shipped from China with official quality certification.

Follow the store between 17-23 May for a chance to win Mi Band 3: https://t.co/rDWmGwvLPh pic.twitter.com/LV2FsePUsm

— Xiaomi Malaysia #48MPuntukSemua (@XiaomiMY) May 17, 2019

Difahamkan produk yang dipesan bakal turut hadir dengan waranti daripada Xiaomi China walaubagaimanapun anda masih mendapatkan servis perkhidmatan melalui cawangan Mi seluruh Malaysia.

Selain itu, para pengguna perlu menanggung sebarang cukai atau duti import berkaitan produk yang dipesan. Buat anda yang berminat untuk mendapatkan barangan Xiaomi, anda boleh dapatkannya di sini.


Produk Makanan Ini Dilarang Kerana Mengandungi Racun Dan Maklumat Palsu

Kementerian Kesihatan Malaysia telah mengeluarkan senarai produk makanan yang telah dicampur dengan racun seperti sildenafil, tadalafil, dexamethasone dan prednisolone.

Bahagian Keselamatan & Kualiti Makanan dari KKM telah melakukan pemeriksaan terhadap barang makanan yang berada di pasaran bermula dari 2019 hingga Oktober 2020.

Daripada 849 produk yang telah dianalisis, mereka mendapati bahawa 21 produk makanan dari 16 jenama mengandungi racun seperti yang disebutkan di atas.

Di bawah Seksyen 13 Akta Makanan 1983, mana-mana individu yang menjual atau menyediakan makanan yang mempunyai bahan terlarang di dalamnya boleh didenda tidak melebihi RM100,000 atau dipenjara selama tempoh tidak lebih dari 10 tahun atau kedua-duanya sekali.

Difahamkan tindakan undang-undang telah diambil terhadap empat syarikat pengeluar tersebut. Manakala 14 jenama lain pula didapati bersalah meletakkan maklumat palsu pada label.

Kementerian Kesihatan kini memberi amaran kepada penjual yang masih mempunyai stok dari jenama terbabit untuk tidak menjual atau menyebarkannya.

Sekiranya ada pengguna yang menggunakan produk tersebut, KKM menyarankan anda untuk mendapatkan bantuan perubatan dari profesional kesihatan. Kementerian juga mengingatkan orang ramai agar berhati-hati ketika membeli produk makanan yang mungkin dicampurkan dengan bahan terlarang.

Untuk melihat senarai barangan yang telah diharamkan oleh pihak KKM, anda boleh klik di sini.

Terdahulu, KKM telah mengeluarkan panduan untuk selebriti mengiklankan produk kesihatan. Klik pautan di bawah untuk membaca.

KKM Keluarkan Panduan Untuk Selebriti Iklankan Produk Kesihatan

13 Makanan Yang Dilarang Dijual Di Kantin Sekolah Anak Anda

Didakwa Susu Pisang Nilofa Dirampas, Neelofa Tampil Beri Penjelasan


Protected: 5 Produk Parut Terbaik Di Dunia

This content is password protected. To view it please enter your password below:


Produk Ramly Tiada Penglibatan ‘Orang Tengah’, Disahkan Halal Secara Berkala Oleh JAKIM

Baru-baru ini hangat dibicarakan tentang kegiatan penyeludupan masuk daging dari luar negara ke dalam negara ini yang dikatakan tidak halal dan menipu pengguna sejak berpuluh tahun yang lalu.

Ia susulan pendedahan berterusan oleh beberapa media utama dalam negara yang membongkarkan mengenai kegiatan berkenaan. Perkembangan itu sekaligus menimbulkan kegusaran dan kebimbangan dalam kalangan pengguna terutama masyarakat Islam di negara ini.

Memandangkan isu berkenaan masih berada dalam proses siasatan, syarikat pengeluar makanan berasaskan daging, Ramly Food Processing Sdn Bhd (RFSB) baru-baru ini mengeluarkan kenyataan media mengenai perkara berkenaan.

“RFSB hanya mengimport daging dan lain-lain bahan mentah terus daripada pengeluar dari luar negara dan dipantau JAKIM secara berkala.

“Disahkan Halal dan tiada penglibatan orang tengah,” maklum pengarah urusannya Datuk Dr Ramly Mokni dalam kenyataan berkenaan.

Syarikat mereka jelasnya adalah sebuah syarikat bumiputera muslim yang dimiliki oleh sebuah keluarga dan mereka sangat menitik beratkan dan berhati-hati dalam isu ini sejak dulu lagi.

Mereka juga pada masa sama menyambut saranan baik JAKIM dan KPDNHEP agar tiada mana-mana pihak mengulas mengenai isu daging seludup selagi siasatan penuh belum selesai.

Baca kembali perkongsian kami sebelum ini mengenai kes penyeludupan daging ke dalam negara ini yang mencetuskan kebimbangan kepada masyarakat melalui pautan di bawah.

Guna Daging Kuda Dan Kanggaru, Sindiket ‘Meat Cartel’ Dilaporkan Sudah 40 Tahun Beroperasi

Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar


Produk ‘Refurbished’ Apple Mungkin Dijual Secara Rasmi Di Malaysia

Apple Certified Refurbished merupakan barisan peranti Apple seperti iPhone, MacBook, iPad, Apple Watch dan sebagainya yang telah dibaiki semula dengan gantian komponen asli oleh Apple. Barangan dengan status refurbished selalunya dilabel seperti baharu kerana telah disemak sendiri oleh Apple.

Berita baik buat pengguna Malaysia, kini aplikasi Apple Store didapati telah menyenaraikan Mac menerusi kategori Certified Refurbished. Namun, masih belum disenaraikan apa-apa produk lagi apabila ditekan pada Shop.

Untuk makluman, peranti refurbished daripada Apple mempunyai jaminan setahun serta sesetengah model hadir dengan bateri baharu. Bukan itu sahaja, Apple juga akan menyertakan set lengkap termasuklah pengecas atau kabel menerusinya.

Terdapat kemungkinan penyenaraian produk Certified Refurbished ini tersedia lebih awal sebagai persediaan untuk ditawarkan pada masa kelak. Dengan kewujudan kategori Certified Refurbished, ia menguatkan lagi dakwaan bahawa pembukaan Apple Store rasmi yang pertama di Malaysia bakal terjadi tidak lama lagi.

Hal ini kerana  hanya negara yang mempunyai Apple Store sahaja yang akan menawarkan peranti dengan label Certified Refurbished. Sama-sama kita nantikan pembukaan Apple Store dan jualan produk Apple refurbished secara rasmi di Malaysia.


Produk Semakin Dikenali, Pengasas Noir Ini Tampil Sebagai Penaja Utama AJL 36

Perjalanan untuk membina perniagaan bukannya mudah seperti yang anda sangka. Ia melibatkan perkara yang kita sukai. Dengan itu, kita akan sentiasa bermotivasi dan mahu melakukan yang terbaik dalam urusan bisnes sekali gus memberi impak positif dalam perniagaan.

Begitu juga dengan pengasas produk kesihatan dan kecantikan Noir, Eriyca Baiduri atau mesra disapa sebagai Madammu. Jenama dan produk beliau mula menjadi sebutan orang ramai tau!

Selesai Anugerah Juara Lagu ke-36 (AJL36) tempoh hari, jenama Noir Health & Beauty (Noir) selaku penaja utama acara berprestij itu mula dikenali. Warna rasmi Noir iaitu ungu menjadi warna rasmi yang menghiasi karpet merah, pentas dan pakaian digayakan beberapa penyanyi dan pengacara.

Pengasas produk itu berkata penajaan untuk acara gilang gemilang seperti AJL36 bukanlah satu peluang yang mudah untuk dikecapi.

“Ini kali pertama saya menaja satu acara besar dan berprestij seperti AJL36. Bukan senang untuk menaja satu acara besar sebegini kerana syarikat SME seperti kami perlu bersaing dengan jenama korporat yang lain.”

“Namun, saya bersyukur kerana impaknya kini mula dirasakan selepas penajaan yang bermula dengan siri Jelajah Noir AJL36 yang berlangsung sebelum ini,” katanya.

Melalui AJL36, Noir turut menaja pakaian untuk beberapa selebriti. Antaranya Dayang Nurfaizah yang turut menyampaikan lagu tema Noir, Nabila Huda, Noraniza Idris, Bunga, Aina Abdul dan Sissy Imann.

Bukan itu sahaja, hadiah wang tunai bernilai RM18,000 juga ditaja bagi pemenang untuk kategori Persembahan Terbaik yang dimenangi iaitu lagu Cinta nyanyian Marsha Milan.

Selain itu, beliau juga ada berkongsi mengenai siri jelajah yang berlangsung di seluruh Semenanjung Malaysia itu dan ia menjadi satu platform untuk beliau memperluaskan lagi jenama dan produknya. Antara produk yang dikeluarkan Noir, bukan hanya terhad kepada produk kosmetik semata-mata, tetapi juga produk kesihatan.

“Apa yang boleh saya simpulkan adalah penajaan AJL36 ini juga memudahkan peniaga-peniaga kami untuk memperkenal serta menjual produk mereka,” tambahnya.

Mereka juga sudah ke beberapa lokasi dan banyak berinteraksi dengan pengguna-pengguna Noir di luar Lembah Klang dan mendekati pengikut-pengikut serta edarkan hadiah percuma. Wahhh hebat betul kan!

Paling menarik tentang produk Noir ni adalah kerana ia dihasilkan dengan menggunakan bahan premium seperti yis beras dan ekstrak witch hazel yang diformulasi khas untuk kulit orang Asia dan sesuai digunakan oleh lelaki dan wanita.

Antara produk utama yang menjadi bualan ramai adalah Noir Beauty Essence. Ia adalah produk paling laris daripada mereka. Dengar cerita, banyak juga testimoni daripada pengguna yang menunjukkan keberkesanan produk.

Selain Noir Beauty Essence, mereka juga ada mengeluarkan produk kecantikan dan penjagaan wajah premium yang lain seperti Malachite Crystal Cleanser, Sheet Mask, dan produk makanan tambahan NOIR Pure White.

Bagi kaum wanita di luar sana tu kalau ada yang nak jana pendapatan, anda boleh juga join Noir ni. Mereka bertindak sebagai platform untuk anda yang nak cari duit lebih menerusi beberapa program yang dianjurkan.

Noir telah membuka peluang kepada wanita tidak kiralah sama ada anda suri rumah atau bekerja, untuk menyertai Noir dengan modal bermula serendah RM159 saja.

Menariknya, mereka akan sediakan modul dan bimbingan dari kosong sehingga berjaya. Setakat ini, ada kira-kira 30,000 usahawan yang berdaftar di seluruh negara tau! Rugi lah kalau anda tidak join sekali.

Untuk pengetahuan anda, Noir juga kini menjalankan peraduan Cantik dan Menang dimana mereka akan menawarkan hadiah keseluruhan berjumlah RM100,000.

“Setiap bulan, akan diadakan cabutan bertuah dan pemenang bulanan akan membawa pulang hadiah berjumlah RM10,000,” katanya.

Cara nak sertai pun mudah sahaja, anda hanya perlu layari laman web www.noir.my dan patuhi segala terma & syarat yang telah digariskan oleh mereka. Jangan lepaskan peluang ni ya!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Netizen Bengang Lihat Wanita Ini Ditampar Rakan Serumah Gara-Gara Masak Di Dapur Jam 5 Pagi

Dituduh Jual Sotong ‘Frozen’ Diperbuat Dari Dubur Babi, Syarikat Ini Nafikan Dakwaan Netizen


Produk Sering ‘Sold Out’, Ini Alasan Khairul Aming Mengapa Tidak Tawarkan Sambal Nyet Di Kedai Fizikal

Tular baru-baru ini apabila Khairul Aming selaku content creator popular negara meluahkan rasa kecewa terhadap servis kurier J&T yang gagal menguruskan barangan pelanggan dengan baik.

Perkongsian yang dibuat sekaligus turut membuatkan orang mengecam kurier J&T serta meminta mereka meningkatkan servis mereka khususnya buat pelanggan besar mereka seperti Khairul Aming.

Di sebalik perkongsian luahan yang dibuat, terdapat seorang netizen menerusi Twitter @ariffshah yang berpendapat sudah tiba masanya Khairul Aming meluaskan penawaran produk Sambal Nyet menerusi kedai-kedai fizikal yang tersedia di Malaysia.

Dah ada capacity boleh la distribute kat kedai physical. Sampai bila nak buat kerja ship satu2 whole malaysia? https://t.co/QqnpBXhKQA

— Ariff Shah (@ariffshah) January 13, 2023

Hal ini sekaligus dapat mengurangkan risiko serta pergantungan Khairul Aming kepada servis kurier dan juga meningkatkan jumlah jualan Sambal Nyet. Memiliki jenama dan pemasaran yang dibuat pastinya bakal memudahkan para pelaburkan melaburkan wang mereka.

Perkongsian yang meraih pelbagai respon di kalangan netizen itu turut mendapat perhatian Khairul Aming yang tampil menyatakan sebab beliau belum bersedia untuk memasuki pasaran retail atau penawaran di kedai fizikal.

Menurut Khairul Aming, bisnes Sambal Nyet yang diusahakan masih baru iaitu bakal mencecah 2 tahun. Terlalu banyak kesilapan telah dilalui sepanjang tempoh tersebut. Selain itu, beliau akui bisnes beliau usahakan masih kurang kapasiti untuk memasuki pasaran peruncitan.

kita dah banyak buat silap, salah besi mesin, salah beli packaging, salah design flow, macam2 silap lagi. growth ni ambil masa and tak semudah tu kita nak redah sebenarnya. bila dah cukup ready nanti inshaAllah kita masuk retail 🙏🏻

— Khairulaming (@khairulaming) January 14, 2023

Beliau juga turut mendedahkan terlalu banyak kesilapan yang dilalui sepanjang dua tahun ini melibatkan mesin, pembungkusan, design dan sebagainya. Walau bagaimanapun, beliau tidak menafikan mempunyai perancangan untuk memasuki pasaran peruncitan apabila tiba masanya kelak.

Perkongsian yang dibuat Khairul Aming turut menerima sokongan segelintir netizen yang berpendapat apa yang dilakukan Khairul Aming adalah benar. Penawaran yang dibuat secara berkala dan dalam talian ini sekaligus membuatkan Sambal Nyet kekal eksklusif.

No need la masuk retail yet, KA. Let your product have its exclusivity. Susah nak dpt pun sbb kan org dok berebut beli https://t.co/UOzfavGFCd

— liyayanana (@liyayanana) January 14, 2023

True ✅ org bisnes ni klau buat silap dia bukan boleh patah balik. Nak build up baru lepas buat salah lg pening. Apapun nak growth mmg ambik masa. https://t.co/kqD8MqRZdd

Sebelum ini, Khairul Aming turut mendedahkan turut mengusahakan membangunkan kilang kedua dalam meningkatkan pengeluarkan Sambal Nyet. Meskipun kekerapan sudah ditingkatkan berbanding sebelum ini, Sambal Nyet masih lagi menjadi rebutan ramai walaupun sudah hampir 2 taun sejak dilancarkan.


Produk Starbucks Ditawarkan Dengan Diskaun Sehingga 80% Sempena Jualan Gudang

Ini berita baik buat anda yang suka mengumpul barangan keluaran Starbucks. Terbaru, Starbucks bakal menganjurkan jualan gudang dan menawarkan diskaun sehingga 80% untuk barangan jenama Starbucks.

Jualan gudang tersebut akan dianjurkan pada 28 Jun sehingga 30 Jun 2019 ini bertempat di Event Hall 5, Tingkat 5, di The Starling Mall, Uptown Damansara. Malah, acara ini akan berlangsung dari jam 10 pagi hingga 10 malam.

Pelbagai tawaran istimewa yang bakal diberikan oleh Starbucks untuk merchandise seperti botol minuman, tumbler dan banyak lagi. Menariknya, anda boleh ubah suai cawan atau tumbler yang anda beli pada hari itu di booth khas yang disediakan pada waktu terhad iaitu dari jam 2 petang hingga 6 petang.

Selain itu, jika anda berbelanja sebanyak RM250 atau lebih dalam satu resit, anda berpeluang menebus hadiah percuma dari Starbucks. Malah, terdapat slot ‘happy hour’ iaitu pada jam 11am-12pm / 2pm-3pm / 5pm-6pm / 8pm-9pm yang membolehkan anda mendapat rebat sebanyak RM10 serta-merta apabila berbelanja sebanyak RM200 dalam satu resit.

Jika anda berbelanja sebanyak RM50 dalam satu resit, anda boleh mendapatkan baucar minuman Starbucks. Pastinya membeli-belah akan membuatkan anda dahaga, anda juga boleh membeli minuman kegemaran anda disana kerana terdapat kiosk akan disediakan. Rebutlah peluang ini sementara stok masih ada. Jangan lupa temujanji kita disana.


Produk TRAPO Malaysia Sedia Didapatkan Melalui Aplikasi TNG, Diskaun 13% Sehingga Akhir April Ini

TRAPO Malaysia (TRAPO) menjadi jenama aksesori kereta pertama yang boleh didapati di Touch ‘n Go eWallet (TNG eWallet), selepas kedua-dua syarikat itu telah meterai perkongsian strategik mereka dengan menandatangani Memorandum Persefahaman (MOU) di Hab TRAPO Bangsar baru-baru ini.

Pemilik kereta akan dapat membeli pelbagai aksesori kereta berkualiti premium, termasuk tikar kereta mesra alam TRAPO, dengan mudah melalui aplikasi TNG eWallet.

Untuk meraikan kerjasama itu itu, TRAPO menawarkan diskaun sebanyak 13% kepada pengguna Touch ‘n Go eWallet untuk semua barangan mereka di seluruh kedai dari 3 hingga 30 April 2023 ini.

Menurut Ketua Pegawai Komersial TNG Digital Sdn Bhd, Danny Chua, Touch ‘n Go eWallet sentiasa mencari rakan kongsi seperti TRAPO Malaysia, untuk membawa nilai tambah kepada pengguna TNG dengan menyediakan akses kepada produk dan perkhidmatan berkualiti. Pengguna boleh membayar dengan lebih mudah melalui aplikasi eWallet.

Manakala Ketua Pegawai Eksekutif Bersama dan Pengasas Bersama TRAPO Asia, Tzong Lee yakin kerjasama antara kedua-dua syarikat merupakan peluang yang hebat untuk menyokong produk lestari tempatan dengan menumpu mempromosi keselamatan dan keselesaan yang lebih baik di jalan raya menerusi aplikasi TNG.

Anda boleh muat turun aplikasi Touch ‘n Go eWallet melalui Apple Store atau Google Play untuk mendapatkan pelbagai jenis aksesori kereta premium serta berkualiti seperti; pelapik kaki, pewangi, pemegang telefon, vakum, kabel pengecas telefon dan lain-lain lagi — dengan diskaun sebanyak 13% sehingga 31 April nanti.


Produk Yang Terbanyak Dicari Menggunakan Google Untuk Setiap Negara Dalam Satu Peta

Dalam pop culture, sesetengah negara secara stereotaipnya dikaitkan dengan produk tertentu – seperti karpet dikaitkan dengan Turki, elektronik dengan Jepun, dan kimchi dengan Korea.

Tetapi barangan itu bukanlah barangan yang orang ramai cari.

Pada awal bulan April, website Fixr.com berkongsi satu peta tentang produk yang paling banyak dicari menggunakan Google untuk setiap negara dalam dunia. Mereka menggunakan premis yang mudah – iaitu menggunakan formula autocomplete “How much does * cost in [x country].”

Walaupun keputusan itu mungkin tidak tepat – (kerana keputusan autocomplete Google bergantung kepada sejarah carian pencari, masa carian dibuat, lokasi carian dibuat; dan bahasa tempatan) – sekurang-kurangnya maklumaat ini dapat digunakan sebagai petunjuk bagaimana sesebuah negara itu dilihat.

Dan barangan yang paling dicari di Malaysia ialah – tattoo!

BACA: Ini Adalah Respon Daripada Maggi Malaysia Apabila Seorang Pembeli Membuat Aduan Di Facebook

BACA Lagi: Shopping Gaya Baru Dengan Teknologi Terkini, Ini Adalah Masa Hadapan

LIKE dan FOLLOW Vocket di Facebook serta Instagram


Adik Kim Jong-un ‘Warning’ Joe Biden, Jangan Buat Busuk Jika Mahu Tidur Nyenyak

Kim Yo-Jong, adik kepada pemimpin Korea Utara Kim Jong-un memberi amaran kepada kerajaan Amerika Syarikat di bawah pimpinan Joe Biden agar tidak membuat perkara-perkara yang menggugat keamanan Korea Utara.

Dalam laporan yang dikeluarkan CNN, Yo-jong dikatakan berang dengan AS yang sengaja menjalankan latihan ketenteraan di negara jirannya, Korea Selatan.

“Jika Seoul melakukan tindakan yang lebih provokatif, kami dapat mengambil tindakan khusus dengan tegas membatalkan perjanjian tentera Korea Utara-Korea Selatan,” katanya.

“Kami mengambil kesempatan ini untuk memperingatkan kerajaan AS yang baru. Jika mahu tidur dengan nyenyak selama empat tahun mendatang, lebih baik jangan bertindak menyebarkan bau pada langkah pertama,” katanya.

“Mereka mungkin mengharapkan ‘pertimbangan fleksibel’ dan ‘pemahaman’ dari kami, tetapi itu tidak masuk akal, tidak sopan dan bodoh,” kata adik Kim Jong-un, merujuk kepada latihan ketenteraan AS dan Korea Selatan.

Korea Utara sebenarnya sudah lama menuntut agar Seoul dan Washington menghentikan latihan ketenteraan mereka. Di mana Pyongyang melihat ini adalah langkah AS untuk mengganggu hubungan baik di antara dua jiran Korea.

Pada masa yang sama, Seoul turut menyatakan pihaknya berharap Pyongyang akan menunjukkan pendekatan yang berhemah untuk latihan ketenteraan kerana Korea Selatan dan AS hanya melakukan latihan ketenteraan tahunan pada musim bunga dan musim panas, serta latihan kecil sepanjang tahun.

Tentera Korea Selatan mengatakan bahawa pada tahun 2019 sahaja, Pyongyang melakukan sebanyak 13 ujian peluru berpandu dan menunjukkan beberapa jenis peluru berpandu balistik baru, termasuk pelancar roket dwi super besar dan peluru berpandu balistik yang dilancarkan kapal selam.

Calon pemimpin Korea Utara, Kim Yo-jong dinilai lebih kejam daripada Kim Jong-un. Klik pautan di bawah untuk membaca.

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un

Kim Yo Jong, Puteri Korea Utara Yang Dingin Dan Kejam, Lebih ‘Badass’ Daripada Abangnya

Kim Jong-un Hantar Surat Untuk Hiburkan Rakyat Korea Selatan Yang Diserang COVID-19


Produksi Drama Rosakkan Khazanah Negara, Perak Bakal Ambil Tindakan Tegas Dan Tuntut Ganti Rugi

Sebelum ini kecoh di media sosial apabila seorang pengguna Facebook mendakwa sebuah produksi drama telah merosakkan khazanah dan warisan negara di Gua Matsoorat dan juga menconteng dinding gua tersebut.

Bukan itu sahaja, produksi drama turut meninggalkan sampah dalam gua itu. Isu tersebut telah mendapat perhatian ramai dan kerajaan negeri Perak akan mengambil tindakan tegas serta meminta ganti rugi daripada syarikat produksi drama itu yang menyebabkan kerosakan pada fosil berusia jutaan tahun dan bahagian dinding di gua berkenaan.

Menurut Pengerusi Jawatankuasa Perumahan, Kerajaan Tempatan dan Pelancongan Negeri Perak, Datuk Nolee Ashilin Mohamed Radzi berkata terdapat bukti bahawa kru syarikat produksi berkenaan telah melakukan kerosakan.

Difahamkan, perbincangan masih dilakukan sama ada perlu mengenakan penalti kepada syarikat produksi tersebut ataupun mereka harus membayar kos untuk memulihara semula tempat yang telah dirosakkan dan pihaknya telah memanggil beberapa pakar untuk melihat dan menilai kerosakan terbabit.

Tambahnya, Majlis Bandaraya Ipoh (MBI) telah memberi kelulusan menjalankan penggambaran kepada Syarikat Juita Viden Sdn Bhd di sekitar bandar raya Ipoh mulai 20 Februari hingga 30 April ini dan hasil semakan mendapati pihak syarikat produksi itu hanya boleh menjalankan penggambaran di tapak luar kawasan gua berkenaan.

Malah, pengarah Michael Ang menerusi Instagram turut menyatakan kekesalan dengan insiden itu dan sedang mengesan individu berkenaan. Apa pendapat anda akan kejadian ini?

Bagi anda yang terlepas apa yang berlaku, klik pautan di bawah ini untuk ketahui lebih lanjut.

Tiada Permit Jalani Pengambaran, Lelaki Ini Bengang Produksi Drama Rosakkan Harta Warisan Terpelihara

Kongsi Ciapan Sindiran, Tealive ‘Troll’ Pesaing Syarikat Buat Netizen Tergamam


Profesor Dari Amerika Syarikat Ini Puji Cara Malaysia Tangani COVID-19

Kehadiran wabak COVID-19 sememangnya tidak dijemput. Penyebaran wabak ini secara tidak langsung turut memberi kesan buat para pelancong yang sudah lama merancang untuk melancong di Malaysia.

Situasi yang sama turut terjadi kepada Profesor Jason Hassenstab selaku profesor di Amerika Syarikat yang baru sahaja pulang dari Sabah bersama keluarganya baru-baru ini.

Meskipun sedikit kecewa tidak mampu melancong dalam tempoh yang lebih panjang, perkongsian beliau di Facebook berjaya menarik perhatian orang ramai dimana beliau memuji Malaysia dalam menangani wabak COVID-19.

Menurut Profesor Jason Hassenstab, pengumuman COVID-19 dilihat sangat efektif selepas melihat berita mengenai arahan kerajaan masih lagi diterima buat warga Sabah yang tinggal di pedalaman. Selain itu, mesej yang diterima melalui telefon bimbit oleh pihak kerajaan untuk mengamalkan social distancing dan stay at home antara yang membuatkan beliau teruja.

Tidak hanya dari segi saranan dan pengumuman, Lapangan Terbang Antarabangsa Kuala Lumpur turut memaparkan info berkaitan buat para kakitangan lapangan terbang dan orang ramai dalam menangani wabak COVID-19 daripada tersebar dengan menggunakan face mask dan penyediaan hand sanitizer.

Beliau turut membandingkan langkah yang dilakukan kerajaan Malaysia serta rakyat Malaysia dengan Amerika Syarikat dengan lapangan terbang Atlanta.

Meskipun lapangan terbang Atlanta antara lapangan terbang tersibuk dunia, dianggarkan cuma 5% daripada kakitangan lapangan terbang yang menggunakan face mask dan sarung tangan. Hand sanitizer pula sebaliknya tidak tersedia di kaunter seperti Malaysia dan cuma boleh didapati di bilik air.

Lebih mengejutkan, beliau turut mengongsikan keluarga beliau bersama pelancong lain yang tiba dari Malaysia dan Singapura telah dikenakan saringan di lapangan terbang namun tidak pelancong dari Jepun dan beberapa negara Eropah yang lain.

Perkongsian beliau turut memberi kelegaan buat warga Malaysia yang ketika ini sedang bertarung dalam membasmi wabak COVID-19. Setakat artikel ini ditulis, perkongsian Profesor Jason Hassenstab ini sudah berjaya menerima lebih 3,500 likes dan 2,100 shares di Facebook. Berikut merupakan antara komen netizen mengenai perkongsian daripada Profesor Jason Hassenstab.

Semoga usaha keras warga Malaysia dalam membasmi wabak COVID-19 ini menunjukkan hasil menerusi inisiatif Perintah Kawalan Pergerakan (PKP) yang disarankan kerajaan Malaysia.

Ketahui juga apakah benar Vladimir Putin menggunakan singa untuk membantu lockdown COVID-19 di Rusia.

Benarkah Vladimir Putin Guna Singa Bantu ‘Lockdown’ COVID-19 Di Rusia?

Orang Ramai Cetus Kesesakan Di Jambatan Pulau Pinang, Tidak Hirau Perintah RMO


Profesor Dari Israel Dakwa ‘Alien’ Wujud, Amerika Syarikat Ada Buat Perjanjian Dengan Mereka

Mantan Ketua Program Angkasa Israel, Haim Eshed, mengeluarkan kenyataan terbaharu mengenai kewujudan makhluk asing. Dia menyatakan bahawa Amerika Syarikat dan makhluk asing telah membuat perjanjian supaya identiti mereka dirahsiakan.

Bercakap di dalam satu wawancara dengan media terbesar di Israel, 7 Days, Eshed mendakwa makhluk asing telah meminta agar kewujudan mereka tidak dihebohkan kepada dunia kerana manusia masih belum bersedia untuk menerima kewujudan mereka.

“UFO telah meminta agar tidak menghebohkan bahawa mereka ada di sini, kemanusiaan masih belum bersedia,” katanya seperti dikutip oleh Jewish Press.

Dia juga menambah bahawa Presiden AS Donald Trump hampir mendedahkan mengenai makhluk asing kepada manusia. Menurut Eshed, ‘Galactic Federation’ mengeluarkan arahan agar ‘tunggu sehingga manusia bertenang’.

“Mereka tidak mahu memulakan ketakutan secara besar-besaran. Mereka mahu kita berada dalam keadaan waras dan memahami,” katanya lagi.

Memetik 7 News, Dia yang memegang ijazah dalam bidang kejuruteraan elektronik dan doktor dalam kejuruteraan aeronautik turut menyatakan bahawa makhluk asing mahu menunggu manusia untuk berkembang sehingga mereka memahami ruang angkasa.

Keberadaan makhluk asing, kata Eshad, juga telah diketahui oleh kerajaan AS. Eshed mengatakan ada perjanjian dalam bentuk kontrak yang telah ditandatangani oleh kerajaan AS dan pihak makhluk asing.

“Mereka menandatangani kontrak dengan kami untuk melakukan eksperimen di sini. Mereka juga meneliti dan berusaha memahami semua tumbuhan di alam semesta dan mereka ingin kami menjadi pembantu,” kata Eshad.

Di samping itu, Eshed mendedahkan bahawa ada pangkalan bawah tanah jauh di Marikh. Di situlah letaknya wakil-wakil makhluk asing dan juga wakil angkasawan AS.

Eshad mengatakan jika dia mengungkapkan perkara ini lima tahun yang lalu, dia akan dibawa ke hospital. Dia juga mengatakan bahawa dia pernah dianggap gila oleh beberapa ahli akademik ketika dia membicarakan mengenai kewujudan makhluk asing.

“Saya tidak rugi. Saya telah menerima ijazah dan anugerah, saya diberi penghormatan di universiti di luar negara, di mana trend juga berubah,” katanya.

Kewujudan makhluk asing di bumi, istilah ‘Galactic Federation’ dan perjanjian AS dengan makhluk asing akan mencetuskan pelbagai pendapat. Ada orang yang mempersoalkan tahap kewarasan Eshad, sebahagian pula meminta bukti manakala yang lain pula tertanya-tanya mengapa Trump memilih untuk berahsia mengenai kewujudan makhluk asing.

Menurut New York Post, Barack Obama pernah menolak untuk memberi komen mengenai makhluk asing di bumi ketika ditemuramah di Late Show oleh Stephen Colbert. Obama tidak mengesahkan atau menafikan perkara ini.

Terdahulu, sebuah tugu ‘alien’ muncul secara misteri di tengah gurun. Klik pautan di bawah untuk membaca.

Tugu ‘Alien’ Muncul Secara Misteri Di Tengah Gurun

Tahun Hadapan, Kerajaan Indonesia Mahu Fokus Cari Makhluk Asing Dan Planet Mirip Bumi

Tentera Jepun Siap Sedia ‘Perang’ Dengan Makhluk Asing, Keluarkan Panduan Hadapi UFO